NBS uputila preporuku osiguravajućim društvima, a evo koje nude olakšice za klijente – Bankar.rs\nHome/BANKE/NBS/NBS uputila preporuku osiguravajućim društvima, a evo koje nude olakšice za klijente\nNarodna banka Srbije (NBS), kao supervizor u delatnosti osiguranja, uputila je preporuku svim društvima za osiguranje koja posluju na teritoriji Srbije.\nPreporuka osiguravajućim društvima je da omoguće ugovaračima osiguranja odloženo plaćanje dospelih premija osiguranja na osnovu ugovora o osiguranju kojima je predviđeno periodično plaćanje premije.\nGrađani koji nemaju potrebu da im se plaćanje dospele premije osiguranja odloži, slobodni su da svoje obaveze izmire u rokovima predviđenim ugovorom o osiguranju. U NBS navode da je važno da u interesu svog zdravlja, a po preporukama nadležnih institucija, što više koriste elektronske kanale komunikacije i savremene tehnologije, prenosi Tanjug.\nNBS preporučuje da se u što većoj meri izbegavaju odlasci u prostorije finansijskih institucija, i da se koriste dostupni elektronski kanali komunikacije, a kada je reč o plaćanjima – bezgotovinska (instant plaćanja korišćenjem aplikacija za mobilno bankarstvo ili platne kartice).\nNarodna banka Srbije je uputila dopis svim društvima za osiguranje i reosiguranje koja posluju na teritoriji Srbije i ukazala im na kritičan značaj njihovog preventivnog i proaktivnog delovanja u datim okolnostima.\nOčekuje se da posebnu pažnju obrate na sagledavanje planova poslovanja u slučaju nastanka nepredviđenih događaja, a ukazano je i na sagledavanje mogućnosti fleksibilnije organizacije poslovnih aktivnosti, uključujući i mogućnost online komunikacije sa korisnicima, kažu u NBS.\nKompanija Dunav osiguranje donela je odluku da omogući odlaganje plaćanja dospele premije svim klijentima kojima je zbog životne dobi zabranjen izlazak iz njihovih domova. Plaćanje dospele premije biće odloženo i klijentima koji su zbog novonastale situacije ostali bez redovnih prihoda ili su im oni znatno smanjeni, te nisu u mogućnosti da izmire svoje obaveze po osnovu već zaključenih ugovora o osiguranju. Premije čije se plaćanje odloži iz navedenih razloga klijenti će izmiriti po isteku vanrednog stanja bez ikakve dodatne naknade ili kamate. Klijenti koji nisu u mogućnosti da izmire svoje dospele obaveze treba da se jave kompaniji radi evidentiranja zahteva i dogovora o odlaganju plaćanja, navodi se na sajtu Dunav osiguranja.\nWiener Städtisće osiguranje omogućilo produženje putnog osiguranja za osiguranike koji su i dalje u inostranstvu, a to mogu učiniti mejlom. Takođe ta osiguravajuća kuća objavila je da klijenti koji su stariji od 65 godina plaćanje premije osiguranja mogu obaviti nakon ukidanja vanrednog stanja i povratka u redovne tokove poslovanja i da usled toga neće trpeti bilo kakve posledice. Rokovi za prijavu odštetnih zahteva su produženi do normalizacije situacije u celoj zemlji, a prijava šteta putnog osiguranja i osiguranja lica od posledica nesrećnog slučaja može se obaviti i elektronski. Zahtevi za refundaciju, računi za lekove, medicinska pomagala, ostali troškovi pregleda i lečenja mogu da se dostavljaju mejlom. U toj osiguravajućoj kući navode da se pridržavaju svih uputstava i mera Vlade Srbije i nadležnih institucija u novonastalim okolnostima.\nU cilju zaštite zdravlja zaposlenih, klijenata, poslovnih partnera i svih građana, UNIQA osiguranje je zaposlenima obezbedila nesmetan rad od kuće, a klijentima omogućila usluge bez neposrednog kontakta, kroz online servise dostupne 24 časa dnevno i telefonske linije u Kontakt centru. Pored prijave štete i isplate u najkraćem roku, svi UNIQA online i telefonski servisi omogućavaju klijentima da ostanu kod kuće i da jednostavno koriste internet prodavnicu za kupovinu osiguranja, kao i online aplikaciju za prijavu šteta dostupnu na veb stranici kompanije www.uniqa.rs Tokom trajanja vanrednog stanja svim klijentima starijim od 65 godina omogućili su odloženo plaćanje premija osiguranja, naknadno, bez obračuna kamate na dospele obaveze i bez uticaja na njihova prava iz ugovora tokom trajanja vanrednog stanja. Korisnici UNIQA putnog osiguranja koji se trenutno nalaze u inostranstvu i ne mogu da se vrate u Srbiju, svoju polisu putnog osiguranja mogu produžiti pozivanjem UNIQA Kontakt centra ,a radi lakše i brže komunikacije, polisu može produžiti i osoba bliska klijentu koja se nalazi u Srbiji.\nnbs Osiguravači Preporuke


Udovičić o završnici Evrolige: Beograd je pokazao da postavlja standard\nIzvor: Radio Televizija Vojvodine, 10.Maj.2020, 12:36\nMinistar omladine i sporta Srbije Vanja Udovičić izjavio je danas da je Srbija prošla probni period što se tiče povratka treninzima i sportu, kao i da se sport vraća u svoje redovne aktivnosti.\nOn je u Jutarnjem programu TV Prva istakao da je položen prvi test povratka na otvorene sportske objekte, kao i da su se sportisti pridržavali svih mera koje je medicinska struka propisala i da je na taj način odgovorno poslata poruka društvu.\n"Nama su glavni orijentir >> Pročitaj celu vest na sajtu Radio Televizija Vojvodine << odluke međunarodnih organizacija. UEFA je izašla sa jasnim planom i programom i dalje instrukcije fudbalskim savezima Evrope, kao što je i FIFA, prva od svih ostalih sportskih federacija", rekao je Udovičić.\nOd sutra su u Srbiji dozvoljeni i treninzi u zatvorenom, a biće omogućen i trening uz kontakt na otvorenom.\n"Ono što je sada glavna nedoumica - čekamo odluku NBA kao jednog od pokretača svetske košarke, jer će se odluke Evrolige, odnosno FIBA Evrope i sveta, donositi na osnovu odluka NBA lige. Rukomet, vaterpolo i odbojka su izašli sa jasnim stavovima, otkazana su sva međunarodna takmičenja. Stav je da se otkazuju domaća takmičenja, tako da smo svedoci da se u najvećem delu zemalja Evrope neće odigrati takmičenja", rekao je Udovičić.\n"U prethodnih pet godina bili smo organizatori Evropskog prvenstva u košarci za žene, organizovali smo kvalifikacioni turnir za Olimpijske igre 2016. i sada ženski kvalifikacioni turnir, u jednom danu prihvatili turnir iz Kine... Pokazali smo da imamo sposobnost i kapacitete, odigran je fajnal-for u Beogradu... Kada ste pokazali svetskoj i evropskoj košarci da postavljate standarde, da se drugi prema vama porede, onda mi to daje ohrabrenje i snagu. Mislim da je, ako je to moguće, važno da organizujemo što je veći broj međunarodnih takmičenja u Srbiji, da otvorimo vrata Srbije i da promovišemo našu zemlju", naglasio je Udovičić.\nEvroliga odluku o nastavku sezone donosi 24. maja, a ministar Udovičić sumnja u pozitivan ishod, pošto je četvrtina igrača iz evropskih klubova iz SAD.\n"Jedna četvrtina tima nije u mogućnosti da aktivno krene da trenira i da se vrati u Evropu, pa zbog toga može da dođe do pomeranja. Ja duboko verujem da možemo da budemo organizatori oba takmičenja", zaključio je Udovičić.


Sarajevski atentat i fudbalska utakmica sto i kusur godina kasnije - "Bečenje" - Jutarnji GLASnik\n* Kakve veze ima Sarajevski atentat sa jednom običnom fudbalskom utakmicom sto i kusur godina kasnije?\nFoto: Lisi Niesner, Printscreen/ alo\nMnogo je legendi koje se o fudbalu ispredaju, u smislu da mu daju mnogo veći značaj nego što je on realno.\nGlobalni marketinški socijalno-psihološki fenomen, što je fudbal definitivno postao, industrija u kojoj se obrću astronomske svote novca, „šou“ čija se gledanost i dalje povećava. I to je, otprilike, u redu.\nPostoje pak i legende da su zbog fudbala zaratili Urugvaj i Paragvaj, da je loptanje skoro idealan put „pomirenja“ zaraćenih. Te, u lokalu, da je rat u Hrvatskoj počeo na Maksimiru, da je normalizacija počela regionalnim ligama u drugim sportovima, a da će se fudbalom i definitivno završiti. Tu se divlji brak dnevne politike, politikanstva, i izmanipulisane navijačke energije proglašava „prirodnim“, nema to sa fudbalom, čak i njegovom mračnom stranom, nikakve veze.\nMinulog petka Srbiju je na utakmici protiv Austrije usred Beča bodrilo oko 20 hiljada navijača. Većina od njih u Beču i bližoj i daljoj okolini i živi, ali su se karavani slevali i sa ovih prostora. Bilo je kod domaćina i straha od mogućih incidenata, meč je dobio status“visokog rizika“, sve se srećom završilo bez sukoba. Ono što se kod nas smatra normalnim i nekažnjivim, a to su sve vrste verbalnog i „transparentskog“ iživljavanja nad protivnikom, „moralo“ je da iskipi. Austrijska policija je to dozvolila, pokazali su tako na neki način i svoje shvatanje demokratije, ali je slika bila poražavajuća najviše za one koji su je stvorili.\nNa ogradi ka terenu pojavilo se, naime, nekoliko transparenata sa likom Gavrila Principa, oivičenim toponimima iz Republike Srpske. Kakvu je to poruku nosilo: na prvu loptu je jasno da je Austrijancima stavljeno do znanja da je Princip ubio njihovog prestolonaslednika, na drugu možda, da se „demonstrira“ sila, valjda i slobodarstvo i patriotizam.\nKakve veze ima Sarajevski atentat sa jednom običnom fudbalskom utakmicom sto i kusur godina kasnije? Jesu li Austrija i Srbija u nekom stogodišnjem ratu, ima li među njima neraščišćenih računa i dan danas? Koji film u glavi treba nekom da potegne na dalek put, a da veruje da će igračima na terenu dići adrenalin Principovim portretom? Ili isprovocirati kod austrijskih fudbalera i publike strah ili sram, ili i jedno i drugo.\nU Beču, inače, živi više od 100 hiljada Srba, posle Beograda i Čikaga, to je najveći srpski grad. Oni naravno dele svakodnevicu sa Austrijancima, biće da uz pivo ćaskaju o atentatu, ultimatumu, Poćoreku i Mišiću. A onda iskonske patriote dođu u goste i guraju prst u oko i jednima, i drugima.\nPodsećamo, igrao se fudbal, a za Austriju su igrala i dva „etnička“ Srbina.\nTagged AUSTRIJA, BEČ, FUDBAL, GAVRILO PRINCIP, SRBIJA


OKONČATI POLITIKU SJEDENJA NA DVIJE STOLICE! Hojt Ji: Srbi da budu svjesni koliko im daju EU i SAD, a koliko Rusija - GlobalCir\nOKONČATI POLITIKU SJEDENJA NA DVIJE STOLICE! Hojt Ji: Srbi da budu svjesni koliko im daju EU i SAD, a koliko Rusija\nU intervjuu Fonetu američki zvaničnik Brajan Hojt Ji izjavio da bi javnost trebala znati koliko je novca uložila u Srbiju Rusija, a koliko su uložile SAD i EU.\nHojt Ji je ukazao da je to “dijelom krivica diplomata, čija je odgovornost da objasni javnosti u Srbiji šta radi i zašto radi”. Kako je rekao, “Legitimno je i pitanje da li mediji u Srbiji izvještavaju o tome šta govorimo, šta saopštavaju naše ambasade, predstavnici u Briselu i Vašingtonu”.\nRuske investicije su beznačajne\nOn je naglasio da su mediji, koji su istinski nezavisni i profesionalni, zainteresovani da činjenice i ono što se zaista događa u Srbiji učine javnim. “Možda su drugi efikasniji u slanju poruka, na primjer Rusija. Pomoć i investicije iz Rusije su u Srbiji beznačajne u poređenju sa pomoći i investicijama evropskih i američkih partnera”, kazao je američki diplomata.\nNavodeći da su prošle godine investicije iz Rusije iznosile oko 80 miliona dolara, a iz Evropske unije 1,5 milijardi, Hojt Ji je rekao da tu nema poređenja, ali da mnogi Srbi imaju utisak da Rusija omogućava najviše investicija i pomoći, što nije tačno. “U interesu je javnosti, ali i medija, prikazivanje stanja na terenu”, rekao je Hojt Ji i izrazio nadu da će Srbi saznati da su Amerika, EU i njene članice partneri koji pomažu Srbiji da ostvari ciljeve.\nOn je među te ciljeve uvrstio poboljšanje životnog standarda i pridruživanje Evropi i ocijenio da bi Srbi trebalo da upitaju šta Rusija radi da bi pomogla Srbiji da ih ostvari. “Ne protivimo se da Rusija održava odnose sa Srbijom, znamo da su ti odnosi uvijek bili vrlo jaki. Ali, važno je da ljudi u ovoj zemlji shvate da je ruska vizija Srbije i Zapadnog Balkana vrlo različita od vizije koju Srbi imaju o svojoj zemlji i vizije partnera u Americi i Evropi o Srbiji i ostatku Zapadnog Balkana”, izjavio je Hojt Ji.\nSrbija se treba približavati državama EU\nDodao je da je Srbiji, koja je u tranziciji i pokušava da izgradi svoju ekonomiju, potrebno mnogo prijatelja, podrške i trgovinskih partnera sa različitih strana – iz Turske, Kine, Rusije, SAD. Prema njegovim riječima, ako se ta ekonomska saradnja sprovodi na osnovu transparentnosti i vladavine prava, zapadne firme će uvijek biti uspješne, jer nisu zabrinute zbog konkurencije.\nVažno je da Srbija nastavi put približavanja Evropi, da se integriše u evropske institucije, rekao je Hojt Ji i dodao da bi Srbija trebalo da se fokusira na način ispunjavanja ekonomskih, društvenih i političkih standarda i kriterijuma za priključenje EU. On je ponovio da to ne znači da Srbija ne može imati trgovinske i političke odnose sa drugim zemljama, ali bi trebalo da se fokusira na način približavanja Evropi i evropskim zemljama.\nPodsjetimo, poseta Hojta Jija Srbiji i njegove izjave su podigle dosta prašine u javnosti, a i dalje je djelimična nepoznanica sadržaj njegovog razgovora sa predsjednikom Srbije.


Fed iznenadio, nafta skočila – Bankar.me\nSeptember 19, 2013 Ekonomija, ENERGETIKA, SVE VIJESTI Leave a comment\nCijena nafte je danas nastavila da raste, nakon iznenađujuće odluke američke centralne banke (Fed) da zadrži postojeći program monetarnih podsticaja.\nBarel osnovne energetske sirovine za isporuku u novembru koštao je na Merkantilnoj berzi u Njujorku 108,69 dolara za barel, ili 62 centa više nego na kraju prethodnog poslovanja, dok je nafta tipa “brent” u Londonu poskupila 30 centi, na 110,90 dolara za barel, prenijela je agencija Frans pres.Tržišta su očekivala da će Federalni komitet za operacije na otvorenom tržištu (FOMC) smanjiti mjesečne “injekcije” američkoj ekonomiji u iznosu od 85 milijardi dolara.\nFOMC je, međutim, saopštio da je, uprkos pokazateljima da se ekonomija dobro drži pred oštrim budžetskim rezovima, odlučio da pričeka na dodatne dokaze o održivom naprteku, pa da tek onda smanji paket podsticajnih mjera.\n“Fed je odlučio da nastavi sa svojim programom monetarnih podsticaja, što je uticalo na rast vrijednosti svjetskih tržišta kapitala i tržišta sirovina”, izjavio je generalni direktor singapurske konsultantske kompanije “IHS Purvin i Gerz”, Viktor Šum, prenosi b92.net.\nPOJMOVIcijena nafte ENERGETIKA FED - Federalne rezerve SAD Federalni komitet za operacije na otvorenom tržištu (FOMC) porasla cijena nafte\nPrevious Aljaska: Život, led i pare od nafte\nSljedeći Preduzetnici neophodni javnom sektoru


Raspisana potjernica za 14 Srba zbog navodnog ratnog zločina\nOsnovni sud u Peći podigao je optužnicu protiv 14 Srba iz Kline koje terete za teško krivično djelo ratnog zločina počinjenog tokom 1999. godine na Kosovu i za njima je raspisana potjernica.\nOsumnjičeni Srbi su iz regiona Peći, a potjernica za njima dostavljena je svim policijskim stanicama na Kosovu, uključujući kosovske prelaze i aerodrom u Prištini, javio je Radio “Kontakt plus” iz Kosovske Mitrovice.\nSud u Peći je ovu odluku donio u saradnji sa kosovskim specijalnim tužiocem za ratne zločine, a krivično djelo koje se osumnjičenim Srbima stavlja na teret kažnjivo je višegodišnjim zatvorom.\nNeki od Srba za kojima je raspisana potjernica nalaze se u inostranstvu, prenijeli su danas beogradski mediji.\n“Sud je krivična dela kvalifikovao kao krivično delo ratnog zločina iz člana 152 krivičnog zakona samoproglašenog Kosova koji je na snagu stupio 1. januara 2013. godine. Ratni zločin se može izvršiti samo tokom rata, a ovi su izvršeni 1999. godine i ovde dolazi u obzir samo primena Krivičnog zakona Savezne Republike Jugoslavije, a ne kosovskog koji je mnogo restriktivniji”, rekao je advokat Ljubomir Pantović.\nOn je dodao da nailazi period u kojem će doći do “male lavine” takvih krivičnih postupaka.


Nova strategija vojne komande SAD u Evropi izaziva nedoumice - 27.01.2016, Sputnik Srbija\nNova strategija komandovanja oružanim snagama SAD u Evropi kod Moskve izaziva nedoumice, izjavio je stalni predstavnik Ruske Federacije pri NATO-u Aleksandar... 27.01.2016, Sputnik Srbija\nvesti, evropa, aleksandar gruško, nato\n27 Januar 2016, 12:53\n„Zvanični naziv dokumenta je Obnovljena strategija evropske komande oružanih snaga SAD. On se pojavio danas na sajtu ove komande. On predstavlja primer kako Vašington zamišlja da treba da bude uređen savremeni svet na osnovu liderstva i vojne dominacije. Sve je to nastavak onoga o čemu su odavno govorili predstavnici Bele kuće i Stejt departmenta, kao i predstavnici Pentagona, a odrazilo se u obnovljenoj koncepciji nacionalne bezbednosti SAD, koja je takođe izgrađena na postulatima isključivosti i liderstva“, rekao je Gruško za televizijski kanal „Rusija 24“.\nPrema njegovim rečima, zbunjujuće je to što se u ovom dokumentu, u kojem su nabrojani razni rizici i pretnje bezbednosti, direktno naglašava da je glavni zadatak ove komande da se zastupaju interesi SAD od Grenlanda do Kaspijskog mora.\n„Odjednom nastaje mnoštvo pitanja u vezi s tim što SAD, s jedne strane, ne trpe podelu sveta na zone uticaja, ali istovremeno ne samo da proglašavaju sebe globalnim igračem nego i čitave regione nastavljaju da smatraju svojom isključivom sferom uticaja“, dodao je stalni predstavnik Rusije pri NATO-u.\nNova strategija evropske komande oružanih snaga SAD, u kojoj se Rusija navodi kao glavna pretnja po bezbednost, daleko je od stvarnosti, smatra Gruško.\n„Kao glavna pretnja figurira Rusija, koju treba zaustaviti u njenoj agresiji na Istočnu Evropu“, rekao je Gruško.\nPrema njegovim rečima, Moskva se nada da će u Evropi probuditi svest o neophodnosti saradnje s Rusijom radi očuvanja bezbednosti.\n„Polažem nade na to da će, na kraju krajeva, Evropljani koji imaju sopstvene nacionalne interese shvatiti da budućnost njihove bezbednosti ne zavisi od svojevrsnih ideološki obojenih pamfleta, nego od realnog shvatanja gde i kako je neophodno sarađivati s Rusijom u borbi protiv zajedničkih pretnji i izazova“, naveo je ruski diplomata.\nGruško je dodao da svi obrasci koji potiču iz vremena Hladnog rata treba da ostanu u prošlosti i naglasio da je Rusija za to spremna.\n„Smatram da danas više niko ne sumnja u to da, bez obzira na nesuglasice, put ka novom poretku prolazi kroz ujedinjene napore, a ne kroz podele, jer se tako ništa dobro neće dogoditi.\nVidimo šta se dešava u Evropskoj uniji, kako teku diskusije. Mislim da će ovaj trend skupljati snagu, a ljudi i društvo će shvatiti da svi obrasci koji potiču iz vremena Hladnog rata treba da ostanu u prošlosti, da se treba kretati unapred na potpuno novoj osnovi“, rekao je Gruško.


Štrajk taksista blokirao Slaviju - Televizija Kopernikus TV K::CN\nU centru Beograda štrajkuju taksisti okupljeni oko Ugovorne privredne taksi komore Srbije. Blokirani su prilazi Trgu Slavija. Taksisti protestuju protiv liberalizacije dobijanja taksi dozvola, ali i protiv zakonskih rešenja kojim se omogućava rad mobilnim aplikacijama koje rade po principu „Ubera“ na teritoriji Srbije. Najavljuju da će protestovati sve dok se ne ispune njihovi zahtevi.\nSaobraćaj je obustavljen u Beogradskoj ulici, Ulici kralja Milana, i u delu Nemanjine ulice od Resavske, gde se nalazi više vladinih ministarstava. Policija usmerava vozila na alternativne pravce.\nNi tramvaji ni autobusi ne rade u tom delu gradu, ali u funkciji su ulice koje su poprečne sa Nemanjinom, kao i Ulica kneza Miloša.\nTaksisti najavljuju da će nastaviti protest dok se ne ispune njihovi zahtevi.\nNacrt pravilnika o linijskom prevozu radi Radna grupa pri Ministarstvu saobraćaja. Pravilnikom treba da se propiše ko i pod kojim uslovima može da dobije licencu za taksi.\nU radu grupe do nedavno su učestvovali i predstavnici Ugovorne komore taksista, ali su tu radnu grupu napustili i traže donošenje specijalnog zakona o taksiju.\n„Najviše nam smeta rad nekorektnih aplikacija koje su zabranjene u Evropi, a koje se bave taksi prevozom. One moraju da se ukinu. Tražimo i obustavu zakona o prevozu putnika u drumskom saobraćaju. Smatramo da je potrebno doneti poseban zakon o taksi prevozu, koji bi bio osnovni zakon“, ističe Saša Knežević iz Ugovorne privredne taksi komore Srbije.\nOsnovna primedba taksista se odnosi na takozvane mobilne aplikacije koje funkcionišu, a na mala vrata uvode firme kao organizatore i nosioce posla u taksiju.\nJedna aplikacija koja funkcioniše na teritoriji Srbije, Hrvatske i Austrije je „Car go“ i ona, kažu, već ima 60.000 korisnika.\nCena prevoza preko aplikacije je manja od sadašnjih taksi tarifa. U toj firmi kažu da posluju po zakonu i da plaćaju porez, ali da se zalažu i da ceo sistem taksija u Srbiji bude kontrolisan.\n„Svaki porez je naplaćen i plaćen državi, čak se zalažemo za to i želeli bismo da se u realnom vremenu povežemo sa Poreskom upravom“, rekao je direktor firme „Car go“ Aleksandar Vučić.\nPotpredsednica Vlade i ministarka građevinarstva, saobraćaja i infrastrukture Zorana Mihajlović poručila je da taksisti nemaju pravo da blokiraju život Beograđana i istakla da ne postoji nijedan razlog za današnji protest.\nPodršku Radnoj grupi dala je većina taksi udruženja, međutim, taksisti iz Ugovorne komore kažu da su vlasnici udruženja samo nosioci radio-frekvencija, kojim nalaze mušterije.\nTaksisti iz Ugovorne komore smatraju da ih zbog toga vlasnici raznih taksi udruženja ne mogu predstavljati u Radnoj grupi oko donošenja zakona.


DSS: Gondola na Kalemegdanu je projekat za pljačku - Politika - Dnevni list Danas\nPočetna » Politika » DSS: Gondola na Kalemegdanu je projekat za pljačku\nDSS: Gondola na Kalemegdanu je projekat za pljačku\nGondola između kalemegdana i Ušća, na čemu inistira koalicija oko SNS narušiće izgled Kalemegdana, jer će na istorijsko nasleđe tog prostora biti postavljeni visoki metalni stubovi i žičara sa nizom od preko trideset plastičnih kabina, upozorava Demokratska stranka Srbije.\n0Piše: Danas Online 13. marta 2018. 12.09\nKako DSS navodi u saopštenju, gondola je još jedna prilika da se ukrade novac poreskih obveznika.\n“SNS je za gondolu namenio 15 miliona evra iz republičkog i gradskog budžeta. Poređenja radi, za gondolu na Zlatiboru koja je dužine 9 kilometara (devet puta duža) i ima 55 kabina, izdvojeno je 13 miliona evra. Kalemegdanska gondola ne bi smela da košta više od 2 miliona evra”, ističe DSS i ppostavlja pitanje kome ide razlika od 13 miliona evra?\nUmesto gondole DSS predlaže da se u Beogradu konačno stane na put novobogataškom ukusu i da se između Ušća i Kalemegdana izgradi pešačko-biciklistički most, koji bi se uklopio u postojeću ambijentalnu celinu.\n„Tako bi se uspostavio svojevrsni Beogradski koridor kulture imajući u vidu muzeje sa obe strane reke, kao i ideju DSS da se na Ušću napravi zgrada Beogradske opere”, dodaje DSS.\ndss, gondola, kalemegdan, snsBeograd


Pouzdana i sigurna rješenja za sve objekte u kojima se okuplja veći broj ljudi\nPozorišta, bioskopi, ali i muzeji i galerije su mjesta okupljanja velikog broja posjetilaca, što nosi određeni rizik. Ako dodamo činjenicu da se u ovim objektima često čuvaju vrijedni eksponati, bezbjednost mora biti jedan od prioriteta. U našoj ponudi se nalaze sva rješenja potrebna za dostizanje najvišeg nivoa bezbjednosti, ali i drugi sistemi potrebni jednoj modernoj kulturnoj ustanovi.\nBriga za bezbjednost započinje van objekta, gdje sistemi za perimetarsku zaštitu i video nadzor obezbjeđuju prilaze i imovinu koja se nalazi na otvorenom prostoru. Unutrašnjost objekata obezbjeđuje se kroz zatvoreni sistem kamera unutrašnjeg video nadzora, sisteme za zaštitu elektronskih uređaja i sisteme za kontrolu fizičkog pristupa, koji vode računa o tome ko i kada može da uđe u koju prostoriju. Protivprovalni sistemi koji čuvaju eksponate van radnog vremena, a zaštitu umjetničkih dijela i eksponata od nesrećnog slučaja obezbjeđuju sistemi za dojavu požara.\nMnoge kulturne ustanove danas koriste elektronske vizuelne medije kao izvor dopunskih objašnjenja za posjetioce, ali sve češće ovi sistemi predstavljaju osnovno sredstvo komunikacije i izvor informacija, pa čak i dio postavke savremenog umjetničkog izraza. U našoj ponudi nalaze se raznovrsna rješenja za audio-vizuelnu komunikaciju i interakciju s posjetiocima, od velikih ekrana, preko ekrana osjetljivih na dodir, pa do visoko-kvalitetnih javnih razglasa koji se mogu upotrebiti i kao sastavni dio multimedijalne izložbene postavke.


Više nema prodaje rakije proizvedene za sopstvene potrebe? - Poljoprivredne vijesti | Agroklub.ba\nProcedura registracije proizvođača jakih alkoholnih pića nije komplikovana, a do sada u registar nadležnog ministarstva upisano je njih 30. Svi poljoprivrednici koji žele da se bave ovim poslom, trebaju pokrenuti proces registracije.\nProizvoditi rakiju i druga alkoholna pića za sopstvene potrebe nije u našoj zemlji zabranjeno, ali jeste stavljati ih u promet i prodaju. U skladu s tim, nadležni žele da detaljnije upoznaju stanovništvo sa zakonima koji bi definisali ovu oblast poljoprivredne proizvodnje, a po kojima će postupati inspekcija, stoji u zvaničnom saopštenju Inspektorata RS.\nKako navode u ovoj instituciji, za takav proizvod ne postoji dokaz o porijeklu ili bezbijednost za ljudsku uporebu, kao ni o uslovima u kojima se proizvodi. Iz tog razloga sprovode se kontrole svih registrovanih proizvođača jakih alkoholnih pića u RS, ali i fizičkih lica za koja postoje saznanja da vrše nelegalan promet i prodaju istih.\nIzbjeći sivu ekonomiju i nelojalnu konkurenciju\nNa taj način oni se nalaze u sferi sive ekonomije i predstavljaju nelojalnu konkurenciju registrovanim proizvođačima. Potrebno je takođe naglasiti da je alkohol akcizna roba, te da u tom smislu podliježe i obavezama definisanim Zakonom o akcizama.\n"S obzirom na to da sama procedura registracije proizvođača jakih alkoholnih pića nije komplikovana, kao i da je do sada u registar nadležnog ministarstva upisano njih tridesetak, a svi poljoprivrednici koji žele da se bave ovim poslom, trebaju pokrenuti proces registracije", navodi se u Inspektoratu.\nMože samo kvalitetan repromaterijal\nRepublička poljoprivredna inspekcija kroz brojne kontrole koje provodi u svojoj oblasti, poput kontrole kvaliteta sjemena, sadnog materijala, đubriva i drugog repromaterijala koji se prometuje i koristi, pruža snažnu podršku domaćim poljoprivrednicima, zabranjujući promet onog nekvalitetnog, od kojeg direktno zavisi visina i kvalitet prinosa.\nIsto tako, kada je riječ o kontroli proizvođača jakih alkoholnih pića, inspekcija je obavezna da u cilju zaštite zdravlja potrošača zabrani promet pića koja nisu prošla nikakvu kontrolu, a koja nelegalno prodaju fizičke osobe.\nPored brojnih napora koje preduzimaju institucije u cilju razvoju poljoprivredne proizvodnje, svoj doprinos trebaju dati i sami proizvođači koji će legalizovati vlastiti rad, suzbijati nelojalnu konkurenciju i time podržati unapređenje položaja naših poljoprivrednika na tržištu.\nProizvodnja rakije Registrovani proizvođači Siva ekonomija Nelojalna konkurencija Kvalitetan proizvod Kvalitet sjemena Zdravlje potrošača


VUČEVIĆ: Novi Sad zaslužuje političku stabilnost bez obzira na izborni rezultat\nGradonačelnik protivnik "šarolikih koalicija"\nmilica jeremic\t 17.04.2016. 11:45h 11:34h\nGradonačelnik Novog Sada Miloš Vučević izjavio je danas da želi da se Novi Sad na izborima 24. aprila opredeli za političku stabilnost bez obzira za koga glasali građani glasali, jer je gradu to potrebno.\n"Prosto Novi Sad je zaslužio tu stabilnost. U predhodne četiri godine naslušao sam se pitanja 'kako možete da budete u koaliciji sa ovima ili onima', a na to sam imao samo jedan odgovor - izvinite, a ko je glasao za te političke opcije, jer ja sigurno nisam uživao u tome što je tako šarolika koalicija i nikada zbog toga nisam kukao, već sam ćutao i radio", rekao je Vučević.\nOn je kazao da su građani ti koji odlučili da toliko stranaka uđe u gradski parlament, a čim se to desi onda je neizbežna tako šarolika koalicija.\n"To važi i za izbore 24. aprila, jer ako se opet građani opredele da u parlament uđe veliki broj lista verovatno će se u maju ili junu opet čuditi ko je to sve ušao u gradsku vlast i zato apelujem da se Novosađani opredele u kom pravcu žele da ide grad", rekao je on.\nGrađani, kako je rekao, odlučuju o tome kako će im biti u naredne četiri godine, kakvo će grejanje imati, kakvo će biti vodosnadbevanje, hoće li imati dovoljno autobusa, nova obdaništa ili će da kažu nas se to ne tiče i baš nas briga, svi su isti.\n"E ja ne prihvatam da smo svi isti, jer nismo svi isti", naglasio je Vučević.\nOn je kao najznačajniju stvar koja se dogodila u predhodne tri i po godine, koliko je na mestu gradonačelnika Novog Sada, istakao dovođenje investicija i otvaranje radnih mesta. Po njegovim rečima godinama unazad se i u mandatima prethodnih gradonačelnika postavljalo pitanje zašto investitori ne dolaze u Novi Sad.\n"Ako se izuzmu šoping molovi, koji nesporno jesu investicije, utisak je da je Novi Sad uvek vapio za investitorima u proizvodnim delatnostima, odnosno za fabrikama i zato je zaključenje ugovora sa "Lirom" i "Delfajem" za mene od prvorazrednog značaja," naveo je on.\nGradonačelnik je istakao da je Novi Sad u tome imao ozbiljnu podršku predsednika premijera Aleksandra Vučića, bez koje, kako je naveo to bilo teško realizovati.\nMiloš Vučevićgradonačelniknovi sadizborivlast


Astrologija ljubavi i braka: evo koja 3 horoskopska znaka se mogu venčati do kraja leta 2016. | Astrologija\nAstrologija ljubavi i braka: evo koja 3 horoskopska znaka se mogu venčati do kraja leta 2016. 0 Podeli PODELI TWEET POŠALJI E-MAIL\nZvezde poručuju da će tokom leta 2016. godine neki znaci imati više sreće u ljubavi...\nPripadnici ovog znaka imaju najveće šanse da ozvaniče svoju vezu. Mnoge žene rođene u zanku Vodolija će se ostvariti u ulozi majke, jer su preostali najtopliji meseci u 2016. godinu posebno povoljni kada je reč o porodičnim vezama. Ovo će biti posebno plodan period za pokretanje ozbiljne veze, dok je za parove koji su bili u vezi za dugo, ovo savršeno vreme da kažu sudbonosno "DA".\nLeto će biti veoma povoljno kada su u pitanju ljubavne veze za većinu Rakova. Oni će konačno uspeti da se iz lošeg odnosa izvuku ili će formalizovati nešto što su dugo želeli! Nežni i emotivni Rakovi žude za brakom i vernim partnerom, tako da će tokom leta upoznati nekoga upravo takvog. Ako ste razmišljali o vazdušnom znaku na neko vreme, u julu 2016. godine možete imati nezaboravne trenutke koji obećavaju ozbiljnu vezu!\nHOROSKOP za brak: koji znak se smatra najboljim suprugom u Zodijaku...\nIako vatreni Lavovi misle da njihovo vreme da se skrase još nije došlo, leto 2016. će ih totalno zbuniti! Tokom leta njihova komplikovana situacija će se konačno rešiti i sve će biti jasnije nego ikada! Jul i avgust, koji su obično njihovi meseci, doneće mnogo smeha, ljubavi, i takođe predloga!\nZa Lavove koji su bili u vezi neko vreme, ovo će biti pravo vreme da se kaže "DA" ili barem razmisli o tome, dok oni koji su sami mogu očekivati fatalnu ljubav kojoj neće biti u stanju da se odupru!\nAstrologija Astro Leto Brak Romansa


Spomenik za Bajdena\nU znak zahvalnosti zbog podrške kosovskoj nezavisnosti, brojne ulice, trgovi, putevi, ali i pojedini objekti nose imena visokih američkih zvaničnika. U tome prednjače političari iz redova američke Demokratske partije. Nedavno su u kod grada Uroševca počeli pripremni radovi na izgradnji Trga prijateljstva i statue aktuelnog predsednika SAD Džozefa Bajdena.\nBiće izgrađen nedaleko od američke vojne baze “Bondstil” kod Uroševca, pored puta koji nosi ime Boa Bajdena, pokojnog sina aktuelnog američkog predsednika.\nU blizini je i spomenik posvećen Bou Bajdenu koji su institucije Kosova izgradile prošle godine, a desetak metara od spomenika je i ulica koja nosi ime predsednika SAD Džoa Bajdena.\nVesli Klark: Želim da vidim kako se Kosovo razvija\nIdejni tvorac i inicijator izgradnje “Trga prijateljstva” i statue Džoa Bajdena je Faton Hadžisalihu iz nevladine organizacije Avonet. On za Glas Amerike kaže da će trg biti izgrađen na površini od 15.000 metara kvadratnih. Tu zemlju je kako kaže, za ovu namenu Opština Uroševac.\n“Ovo radimo zato što su SAD uvek podržavale kosovsku državu i mi hoćemo da se zahvalimo predsedniku Bajdenu i zbog toga smo odlučili, zajedno sa Kenanom Gašijem direktorom naše NVO da izgradimo jedan trg prijateljstva za SAD”, kaže Hadžisalihu.\nRadovi su simbolično počeli 4. jula ove godine, na dan nezavisnosti SAD, ali su trenutno prekinuti zbog dobijanja potrebne dokumentacije od strane ministarstva za infrastrukturu. Učešće u izgradnji su prema rečima sagovornika Glasa Amerike uzeli i američki vojnici u kampu „Bondstil”, brojni privrednici i građani.\n“Ovaj projekat po analizama i studijama koje smo napravili koštaće između 500 i 800 hiljada evra. Ali, ovaj projekat će se oslanjati na doprinose od biznismena, građana i od zainteresovanih institucija koje mogu da učestvuju u doprinosu”, kazao je za Glas Amerike direktor NVO Avonet Kenan Gaši.\nČlanovi “Avoneta” značajnu pomoć za izgradnju “Trga prijateljstva” očekuju i od Albanaca iz dijaspore.\nBajdenova administracija predvidela 106,2 miliona dolara za podršku reformama na Balkanu u 2022.\n“Naše aktivnosti će se nastaviti sada sa našim zemljacima koji su došli iz inostranstva i koji su pokazali veliko interesovanje. Nadam se da ćemo uskoro da otvorimo žiro račun u banci, na koji će svaki građanin moći da uplati pomoć, kad hoće i koliko hoće - 50 centi, jedan evro ili dva, tako da ćemo nadam se da sakupimo sredstva i završimo projekat do kraja godine”, kazao je Hadžisalihu.\nUrednik Radiotelevizije KIM Goran Avramović smatra da je izgradnja statue predsednika Džoa Bajdena nastavak tradicije koja, kako je kazao za Glas Amerike, u ovom delu sveta postoji od 1999. godine kada je, kako ukazuje, edan deo albanske javnosti odlučio da na izvestan način vrati dug Sjedinjenim Američkim Državama, ali i NATO-u.\n“Setite se da nedaleko od aerodroma imate motel “Aviano”, setite se da su neke prodavnice, mermera čak, ovde nosile ime Hilari Klinton. Da, imamo naravno Bulevar Bila Klintona i sada zašto ne i statuu predsednika Bajdena. Naravno, nešto lošije od njih je prošao prethodni američki predsednik Tramp, ali to je zato što on nije demokrata. Ova naklonost kosovskih Albanaca se pre svega odnosi na tu Demokratsku partiju, dok Republikanci eventualno mogu da dobace do nekog jezera i tu bi bio kraj”, kazao je Avramović.\nRičard Grenel pozvao američke Srbe da glasaju za Trampa\nDo jezera je bivši ameriki predsednik Donald Tramp “dobacio” samo na transparentima septembra prošle godine i to na jezeru Gazivode na severu Kosova. Kako su tada preneli mediji, u pitanju su tri transparenta na kojima je pisalo “Trampovo jezero”, “Trampov most” i “Predsedniče Tramp, kosovski Srbi zahvaljuju vam na tome što donosite mir”.\nGrađani Prištine i Gračanice, sa kojima smo razgovarali, Albanci i Srbi, različito gledaju na izgradnju brojnih obeležja posvećenih američkim zvaničnicima.\n“Zbog velike podrške Amerike i američkih građana koji su na bitnijim funkcijama grade im spomenike, čak i ulice. Meni je to malo smešno jer, verovatno to neće trajati večno”, kazao je građanin Gračanice - srpske nacionalnosti.\n“Pa da nemaju ne bi im pravili, imaju para. Amerika učestvuje, Amerikanci daju”, navodi drugi meštatin Gračanice.\nAlbanski meštani kosovske prestonice Prištine za memorijal aktuelnom američkom predsedniku imaju reči hvale.\n„Mislim da je to jako dobro, pogotovo što se zna da je Kosovo sa Amerikom jako usko povezano, mislim ima jako dobre odnose. Pa oni su dali veliki doprinos na smirivanju situacije na Kosovu i u region uopšte i prema tome mislim da je to dobro, vrlo dobro“, mišljenja je Albanac iz Prištine.\nNaš drugi sagovornik ističe svoju tvrdnju da su SAD kosovski oslobodioci.\n„Mi smo jedini sa Amerikom, oni su nas oslobodili od genocida koji je vršila Srbija, uža Srbija“, dodaje drugi građanin Prištine.\nOsim bulevara Bila Klintona gde se nalazi i spomenik od šest metara posvećen ovom bivšem predsedniku, u Prištini postoji i bulevar Džordža Vašingtona, a pre nekoliko godina je otkrivena i bista bivše državne sekretarke SAD Medlin Olbrajt. Ulicu na Kosovu imaju i američki general Vesli Klark, američki diplomata Vilijem Voker i mnogi drugi poznati Amerikanci.\nServer: Kosovo i Srbija će postići rešenje, ali ne u narednim mesecima\nBajden tri puta bio u Beogradu, upoznao Tita, Tadića i Vučića\nPalmer: SAD neće nametati rešenje za Srbiju i Kosovo\nAljbin Kurti na dva koloseka\nBrisel redefiniše odnose sa Vašingtonom: Dijalog Beograda i Prištine vodiće EU uz podršku SAD\nŠta izbori u SAD znače za Kosovo i njegove građane?


Predsednik SAD Donald Tramp obećao je danas da će Amerika imati vakcinu protiv korona virusa do aprila 2021. godine i da će ih biti dovoljno za sve stanovnike.\n"Proizvešćemo najmanje 100 miliona doza do kraja godine, a onda najverovatnije puno više, stotine miliona doza biće u raspolaganju svaki mesec, u aprilu ćemo imati dovoljno za sve Amerikance", rekao je Tramp na konferenciji za medije u Beloj kući, ponovo pokazujući optimizam u vezi s rezultatima kliničkih ispitivanja eksperimentalne vakcine.\nNije naveo koji će proizvođači isporučiti te količine, ali dve su kompanije, Moderna i Fajzer, u trećoj aktivnoj fazi kliničkih ispitivanja.\nDonald Trump: Covid-19 vaccine could be distributed 'mid-October'\nObe kompanije su potpisale ugovor s američkom vladom o isporuci stotina miliona doza pa su američke zdravstvene vlasti počele pripremu kako bi ih mogle uskladištiti i prve pošiljke isporučiti već u oktobru, 24 sata pošto vakcinu odobri Agencija za lekove (FDA).\nCepivo će se davati u dva puta, u razmaku od tri do četiri nedelje, prenosi "Indeks".\nPritisci, žurba i politički manevri: Ako ova vakcina bude spremna pre novembra, postoji dobar razlog da se POSUMNJA U NJENU ISPRAVNOST\n"VERUJEM VAKCINAMA, ALI NJEMU NE" Bajden protiv Trampovih planova za distribuciju cepiva\nDostupnost američke vakcine važna je tema predizborne trke za predsedničke izbore 3. novembra u kojoj je demokratski kandidat Džo Bajden rekao da ne veruje Tampu, istakavši da lek treba odobriti samo uz poštovanje strogih sigurnosnih standarda.\nTramp: Vlada će uložiti u sve najbolje kandidate za vakcinu


Oglasila se Rusija – "Uzvratiæemo" - B92\nIzvor: B92 ponedeljak, 24.01.2022. | 12:30 -> 13:17\nNjujork tajms je 23. januara objavio, pozivajuæi se na izvore u amerièkoj administraciji, da predsednik SAD Džozef Bajden razmišlja o rasporeðivanju amerièkih trupa, borbenih aviona i ratnih brodova u batièkim državama u istoènoj Evropi.\nKako je list naveo, amerièka administracija razmatra slanje "nekoliko hiljada" amerièkih vojnika.\n"Upravo ovo prerasporeðivanje trupa i vojno jaèanje æe biti uzrok eskalacije napetosti u regionu. Sada je jasno ko je zainteresovan za eskalaciju situacije, a ko nastavlja da je destabilizuje – to su SAD. Za nas je ovo naravno, alarmntna situacija", rekao je on novinarima.\nKako je naglasio, Rusija neæe ostaviti ove akcije bez odgovora i preduzeæe adekvatne mere da odgovori na sve veæe pretnje.\nPodsetimo, saveznici NATO-a stavili su danas svoju vojsku u stanje pripravnosti i poslali dodatne brodove i avione-lovce u svoje baze na istoku Evrope.\nRusija ne odustaje od svojih zahteva za NATO\nKako je potvrdila portparolka ministarstva spoljnih poslova Rusije Marija Zaharova, Moskva ne menja svoje zahteve koje je veæ iznela Zapadu.\n"Ovo je naš stav i taj stav ostaje nepromenjen", rekla je ona odgovarajuæi na pitanja novinara.\nKako je navela, Moskva je odluèila da objavi nacrte sporazuma koje je predala SAD i NATO, jer je, kako je navela, u prošlosti Rusija nailazila na "izmišljene prièe", kao i na "promene u pozicijama, kao i drugim nijansama".\nPodsetimo, Moskva je tražila pravno obavezujuæe garancije NATO da æe blok prestati da se širi na istok i da æe se vratiti na granice iz 1979. godine.\nNa pitanje šta to znaèi za Bugarsku i Rumuniju, koje su se pridružile NATO posle 1997. godine, ministarstvo navodi da Rusija želi da se sva strana oprema i vojska povuku iz tih zemalja, dodaje Rojters.\n"Radi se o povlaèenju stranih trupa, opreme i naoružanja, kao i o drugim koracima sa ciljem vraæanja situacije na stanje iz 1997. godine u zemljama koje nisu bile èlanice NATO u to vreme. To ukljuèuje i Bugarsku i Rumuniju", istakao je Lavrov.\nNATO je sve te zahteve odbio i poslao novo naoružanje i vojsku za Ukrajinu.\n"Izjave pune histerije"\nPortparol Kremlja Dmitrij Peskov izjavio je da je verovatnoæa da ukrajinska strana pokrene vojni sukob na istoku Ukrajine veæa nego ikada, prenosi agencija Rojters.\nPeskov je rekao da je Ukrajina rasporedila veliki broj vojnika u blizini granica regiona koje kontrolišu proruske snage, što, kako je naveo, ukazuje da se Kijev sprema da ih napadne.\nSa druge strane, Ukrajina je ove navode više puta demantovala. Peskov je rekao da su informacije koje dolaze sa Zapada pune "histerije" i "protkane lažima".


Kačajev: Proizvodi "Vitaminke" da se nađu na ruskom tržištu - INFORMACIJA JE KAPITAL - Capital.ba\nKačajev: Proizvodi “Vitaminke” da se nađu na ruskom tržištu\n25. sep. 2015. 18:29 Objavljeno u PRIVREDA\nBANJALUKA, Predsjednik Odbora za razvoj preduzetništva Sankt Peterburga Elgiz Kačajev izrazio je želju da se proizvodi banjalučke “Vitaminke” pojave na tržištu Ruske Federacije.\n“Veoma želimo da proizvodi koji se ovdje proizvode dođu i na tržište Sankt Peterburga i Ruske Federacije”, rekao je Kačajev novinarima nakon sastanka sa direktorom “Vitaminke” i posjete proizvodnih pogona ove fabrike.\nOn je naglasio da će, osim svega onoga što su ovdje vidjeli, uzeti i dopunsku informaciju o “Vitaminci” i dostaviti je ljudima koji će pomoći da se proizvodi nađu na ruskom tržištu.\nKačajev je rekao da se uvjerio da su proizvodi “Vitaminke” veoma kvalitetni, jer kvalitetne mašine u ovoj fabrici garantuju dobar proizvod.\n“S obzirom na dobru saradnju Republike Srpske i Sankt Peterburga, mi ćemo učiniti sve što je moguće da se proizvodi `Vitaminke` pojave na ruskom tržištu”, istakao je Kačajev.\nOn je rekao da bi veoma značajno bilo da predstavnici “Vitaminke” dođu na novogdišnji sajam u Sank Peterburg, gdje bi predstavili proizvode ruskim trgovcima i potencijalnim kupcima.\nDirektor “Vitaminke” Žarko Mikić rekao je novinarima da fabrika raspolaže respektabilnim kapacitetima proizvoda, koji prevazilaze mogućnosti lokalnog tržišta, zbog čega su veoma zainteresovani da svoje proizvode, osim tržišta EU, plasiraju i na rusko tržište.\n“Strateški smo se opredijelili za tržište BiH, regiona i EU, a onda ide širenje prema velikim zemljama kakva je Rusija”, kaže Mikić.\nOn je rekao da “Vitaminka” želi da radi sa Rusijom, bez obzira na transportnu distancu i da će troškovi biti nešto veći.\n“Želimo da se predstavimo ruskom tržištu i sigurni smo da ćemo na njemu opstati. Nama trebaju partneri koji će nam obezbijediti pozicioniranje, a mi se ne brinemo da neće biti prihvaćen naš kvalitet proizvoda i plasman u njihovim trgovačim objektima”, istakao je Mikić.\nMikić je rekao da “Vitaminka” ima želju da uđe u velike ruske trgovačke lance sa svojim proizvodima, ali da nema ništa protiv da to radi i pod robnom markom nekog od njihovih trgovačkih lanaca ukoliko budu za to zainteresovani.\n“Gostima iz Sankt Peterburga mi smo se danas predstavili sa kapacitetom i kvalitetom i nadamo se da će sa druge strane biti odgovor o interesovanju za saradnju”, istakao je Mikić.\nOn je dodao da je današnji sastanak preliminarni razgovor koji bi trebalo tek da rezultuje konkretnim vidovima saradnje.\nMikić je izrazio zahvalnost predsjedniku Republike Srpske Miloradu Dodiku, Ministarstvu poljoprivrede i Privrednoj komori Republike Srpske na organizaciji ove posjete.\nSastanku je prisustvovao i pomoćnik ministra poljoprivrede u Vladi Republike Srpske Zoran Kovačević. Srna\nKljučne riječi: izbor, izvoz, rusija, vazno, vitaminka\n“Fijat” stao pred Putinom\nČepurin: Uskoro prvi sporazumi o uvozu Fijata


Švajcarska ukida skoro sve restriktivne mere - 16.02.2022, Sputnik Srbija\nŠvajcarska ukida skoro sve restriktivne mere\nŠvajcarska će ukinuti skoro sve restriktivne mere, uvedene zbog korona virusa, osim nošenja zaštitnih maski u javnom prevozu i zdravstvenim ustanovama... 16.02.2022, Sputnik Srbija\nDo kraja marta na snazi će ostati i mera obavezne izolacije u periodu od pet dana za osobe koje su testirane pozitivno na korona virus, navela je vlada.Ukidanje mera stupiće sutra na snagu, kada će ulazak u radnje, restorane i institucije od kulturnog značaja biti otvorene za građane, bez ograničenja, navela je vlada, prenosi Rojters.Više od 90 odsto građana Švajcarske, kojih ima 8,6 miliona, steklo je imunitet od korona virusa, pošto se ili oporavilo ili je vakcinisano protiv ove infekcije, saopštili su zvaničnici, prenosi Tanjug.\nsvet, društvo, virus korona, švajcarska (država)\nCC0 / Pixabay / Cirih\nŠvajcarska će ukinuti skoro sve restriktivne mere, uvedene zbog korona virusa, osim nošenja zaštitnih maski u javnom prevozu i zdravstvenim ustanovama, saopštila je danas vlada te zemlje.\nDo kraja marta na snazi će ostati i mera obavezne izolacije u periodu od pet dana za osobe koje su testirane pozitivno na korona virus, navela je vlada.\nUkidanje mera stupiće sutra na snagu, kada će ulazak u radnje, restorane i institucije od kulturnog značaja biti otvorene za građane, bez ograničenja, navela je vlada, prenosi Rojters.\n"Epidemiološka situacija nastavlja da se razvija u pozitivnom smeru. Zahvaljujući visokom nivou imuniteta među stanovništvom, malo je verovatno da će doći do preopterećenja zdravstvenog sistema uprkos i dalje visokom nivou cirkulacije virusa", navela je vlada u saopštenju.\nViše od 90 odsto građana Švajcarske, kojih ima 8,6 miliona, steklo je imunitet od korona virusa, pošto se ili oporavilo ili je vakcinisano protiv ove infekcije, saopštili su zvaničnici, prenosi Tanjug.\nAustrija ukida skoro sve korona mere, razmatra se i privremeno obustavljanje obavezne vakcinacije\n16 Februar, 15:23


Na pomolu je novi tektonski poremećaj u svetskom fudbalu: Barselona će Pari Sen Žermenu ponuditi 150 miliona evra plus Filipea Kutinja za najboljeg mladog fudbalera sveta Kilijana Mbapea, javlja “Don Balon”.\nKatalonski klub namerava da iskoristi probleme oko finansijskog fer-pleja Parižana, koji moraju da se odreknu Nejmara ili Mbapea, pa već sada “opipava teren”. Prednost Barselone je i što bi se, ako se transfer ostvari, ispunila dugogodišnja želja Nejmara da, i u klubu, igra sa saigračem iz brazilske reprezentacije Kutinjom.\nOrtaci: Nejmar i Kutinjo\nIstovremeno, klub sa Nou Kampa bi na taj način “zatvorio” potencijalni odlazak Nejmara u Real Madrid, a sa Mbapeom bi stvorio najbolji napadački trio na svetu dodajujući ga Lionelu Mesiju i Luisu Suarezu. Kutinjo nije opravdao velika očekivanja i uloženih 150 miliona evra, ni on nije previše zadovoljan, pa sigurno ne bi imao ništa protiv selidbe u Pariz.\nUkoliko bi se sklopio dogovor, to bi bio rekordan posao u fudbalu ikada. Za sada rekord drže isti ovi akteri, ali su uloge bile zamenjene: PSŽ je Barsi platio 220 miliona evra za dolazak Nejmara.


Putin i Bajden: Produženje Sporazuma o ofanzivnom oružju - NOVA portal\nPutin i Bajden: Produženje Sporazuma o ofanzivnom oružju\nSvet Autor:Sputnjik26. jan. 202120:16\nFoto: EPA/JIM LO SCALZO, EPA-EFE/ALEXEI NIKOLSKY / SPUTNIK / KREMLIN POOL\nPredsednici Rusije i SAD, Vladimir Putin i Džozef Bajden, razgovarali su telefonom, a tokom razgovora potvrđeno je da će se Sporazum o strateškom ofanzivnom naoružanju produžiti, saopštila je pres služba Kremlja.\nPutin je čestitao Bajdenu na početku rada na mestu predsednika Sjedinjenih Američkih Država.\nRuski lider je u razgovoru sa svojim američkim kolegom istakao da bi „normalizacija odnosa Rusije i Sjedinjenih Američkih Država odgovarala interesima obeju zemalja i, s obzirom na njihovu posebnu odgovornost za održavanje bezbednosti i stabilnosti u svetu, celokupnoj međunarodnoj zajednici“, navodi se u saopštenju.\n„Predsednici su izrazili zadovoljstvo povodom današnje razmene diplomatskih nota o postizanju dogovora o produženju Sporazuma o strateškom ofanzivnom naoružanju. Narednih dana strane će završiti sve neophodne procedure kako bi se obezbedilo dalje funkcionisanje ovog važnog međunarodnog pravnog mehanizma za međusobno ograničavanje nuklearnih raketnih arsenala“, ističe se u saopštenju.\nPredsednici su razgovarali i o aktuelnim bilateralnim i međunarodnim pitanjima, a razmotrene su mogućnosti saradnje u borbi protiv pandemije virusa korona, kao i u drugim oblastima, uključujući trgovinsku i ekonomsku.\nU saopštenju Kremlja se dodaje da je dotaknuto i jednostrano istupanje Sjedinjenih Američkih Država iz Sporazuma o otvorenom nebu, problem očuvanja Zajedničkog sveobuhvatnog akcionog plana o iranskom nuklearnom programu, rešavanje unutrašnje ukrajinske krize, kao i ruska inicijativa za održavanje samita stalnih članice Saveta bezbednosti UN.\nDvojica lidera dogovorila su se i da će nastaviti kontakte.\nDžo BajdenproduženjeSporazum o ofanzivnom oružjuVladimir Putin


Toyota predstavila novu specijalnu verziju Hiluxa - Foto - BIGportal.ba\nJuni 14, 2019 Juni 14, 2019 090\nOvaj model biće dostupan u opcijama sa dvostrukom i ekstra kabinom (Double Cab, Extra Cab), kao i sa ekskluzivnim karakteristikama spoljašnjosti i unutrašnjosti, a u prodaji će se naći od avgusta.\nDelovi spoljašnjosti su u završnoj crnoj i tamno sivoj farbi, uključuju prednji gornji deo rešetke, okvir svetala za maglu i zaštitnu ploču ispod branika, ručice vrata i tovarnog prostora, poklopce retrovizora, uglove zadnjeg branika i zaštitnu ploču ispod zadnjeg branika.\nPored toga, na verzijama za zapadnoevropska tržišta biće dvobojne, 18-inčne felne od lake legure sa mašinski obrađenim licem, dok verzije za istočnu Evropu imaju ekskluzivne 18-inčne potpuno crne felne od lake legure.\nNova verzija Toyotinog terenskog pikapa nudi jedinstvenu, potpuno crnu unutrašnjost, čiji je kvalitet ojačan hromiranim detaljima na instrument tabli, kao i piano crnim umecima na komandnoj tabli i oblogama vrata, na upravljaču, ručici za promenu stepena prenosa i njenom podnožju.\nInstrumenti ispred vozača imaju upečatljiv dizajn sa belom pozadinom i centralni TFT ekran koji prikazuje namensku animaciju Hilux 2019 Special Edition kada je uključen kontakt. Za ovu verziju je čak i ključ specifičan, sa siluetnom skicom frontalnog dizajna vozila.\nPoboljšan paket Toyota Safety Sense tehnologije aktivne bezbednosti (TSS) dostupan je u svim nivoima opreme.\nTSS uključuje sistem upozorenja pre sudara (PCS – Pre-Collision System) sa dnevnom i noćnom detekcijom pešaka i dnevnom detekcijom biciklista, prilagodljivi tempomat širokog opsega (ACC – Adaptive Cruise Control), asistenciju u prepoznavanju saobraćajnih znakova (RSA – Road Sign Assist) i upozorenje o nenamernom napuštanje trake (LDA – Lane Departure Alert) sa funkcijom kočenja koja se aktivira zbog neželjenog kretanja.\nNovo specijalno izdanje Hiluxa za 2019. i nadograđene Hilux verzije biće dostupne širom Evrope od avgusta, kada će biti saopštene i cene.\nSavić saopštio spisak za Svjetsku ligu: “Delfini” bez Rašovića


Banja Luka: Navijači FC Beroe pravili nerede i učestvovali u tuči, uhapšeno 20 osoba - Kozarac.ba\nNavijači FC Beroe, bugarskog kluba koji večeras igra uzvratnu utakmicu 1. kola Evropske lige protiv Radnika iz Bijeljine, kasno sinoć su pravili nerede i učestvovali u tuči u Banjoj Luci, pišu Nezavisne novine.\nBugarski navijači su pravili nerede na ulicama Banja Luke, nakon čega su učestvovali u masovnoj tuči ispred hotela “Bosna”, na čijem su ulazu napravili materijačnu štetu, kao i u bašti obližnjeg kafića.\nPolicija MUP-a RS je smirila nerede i uhapsila 20 navijača, a jedan je zbog povreda prevezen u bolnicu.\nNavijači su u bh. grad stigli tokom noći kako bi prisustvovali utakmici protiv bijeljinskog Radnika.\nIz MUP-a RS će se o ovom događaju uskoro oglasiti saopćenjem.


U sredu – Donatorski koncert ansamba Kolo i Ateljea 212 – Balkanekspresrb.rs\nU sredu – Donatorski koncert ansamba Kolo i Ateljea 212\nAnsambl narodnih igara i pesama Srbije KOLO i Pozorište Atelje 212 tradicionalni donatorski koncert Ansambla KOLO ove godine posvećuju Školi za oštećene sluhom – nagluve „Stefan Dečanski“ iz Beograda. To je najveća i najstarija ustanova ovog tipa u Srbiji i regionu i koja će tokom novembra proslaviti 120 godina postojanja i rada.\nCelovečernjim koncertom u sredu, 29. novembra u 20 sati u Pozorištu Atelje 212 Ansambl KOLO nastavlja sa akcijama na polju društvene odgovornosti. Donatorski koncert u Pozorištu Atelje 212 predstavlja nastavak ukazivanja pozornosti na probleme marginalizovanih grupa.\nCelokupan prihod od prodaje ulaznica biće doniran namenski za prikupljanje sredstava za postavljanje i uređenje senzornog vrta u Školi za oštećene sluhom – nagluve „Stefan Dečanski“ iz Beograda. Škola za oštećene sluhom-nagluve „Stefan Dečanski“ se nalazi u Beogradu, u Ulici Svetozara Markovića 85, na opštini Savski venac.\n– Osnovna delatnost škole je vaspitanje i obrazovanje gluvih i nagluvih, dece i omladine sa drugim smetnjama u razvoju i/ili sa udruženim smetnjama. Školu pohađaju učenici iz Beograda i cele Srbije, koji su smešteni u Domu-internatu za decu i omladinu sa oštećenjem sluha, na poslednjem spratu zgrade škole. Delatnost škole obuhvata: program rane intervencije, program rehabilitacije dece sa kohlearnim implantom, predškolsko vaspitanje, osnovno i srednješkolsko obrazovanje i vaspitanje, kao i specijalističko obrazovanje i obrazovanje odraslih. Shvatajući značaj ovog namenskog vrta za celokupni razvoj dece i učenika i njegov rehabilitacioni, terapeutski i edukacioni karakter za decu sa senzomotornim i drugim poteškoćama u razvoju, pokrenuli smo akciju uz nesebičnu pomoć Pozorišta Atelje 212 koje nam je ustupilo sve svoje kapacitete da koncert bude realizovan na najvišem nivou“, kaže Vladimir Dekić, direktor Ansambla KOLO.\nUlaznice po ceni od 300 dinara mogu da se nabave na biletarnici Pozorišta Atelje 212.(Press – foto Kolo)\nTagsAtelje 212 Kolo


Ministar Đorđević istakao je da se rad Ministarstva bazira na podjednakoj brizi o svim građanima, Foto: Profimedia\nMinistar Đorđević istakao je da se rad Ministarstva bazira na podjednakoj brizi o svim građanima\nObjavljeno: 13.05.2020. 15:45h\nMinistarstvo za rad, zapošlјavanje, boračka i socijalna pitanja pokrenulo je aplikaciju „E-vodič o pravima zaposlenih“ u vreme epidemije virusa COVID-19, u cilјu bolјe zaštite i ostvarivanja prava svih zaposlenih građana u Republici Srbiji u skladu sa odredbama Zakona o radu.\nMinistar Đorđević istakao je da se rad Ministarstva bazira na podjednakoj brizi o svim građanima i ostvarivanju njihovih prava koja im po zakonu pripadaju.\n„Upravo zbog toga, i u vreme epidemije, želeli smo da pružimo svu neophodnu pomoć našim zaposlenima da ostvare sva svoja prava. Svi oni koji su morali u vreme vanrednog stanja, a i nakon njega, da rade od kuće, zbog toga što pripadaju najugroženijoj grupi stanovnika, roditelјi si dece do 12 godina ili su bili u nemogućnosti da zbog obustavlјenog prevoza dolaze na posao kao i svih drugih opravdanih razloga, treba da znaju koja su njihova prava. Ovoj aplikaciji, koja se nalazi na sajtu Ministarstva, na veoma jednostavan način, mogu da pristupe svi koji žele da provere svoj status, unosom traženih podataka“, rekao je Đorđević.\nMinistar je naglasio i da ukoliko bilo zaklјuči da mu je neko pravo uskraćeno, to može da prijavi inspekciji rada pozivom na 0800/300-307 ili na mejl adresu inspekcija@minrzs.gov.rs ili kontrola@minrzs.gov.rs\nOVA ZANIMANJA ĆE USKORO BITI NAJTRAŽENIJA: Moći ćete da zaradite brdo para\nZNA SE KO ĆE I DALJE RADITI OD KUĆE I KAKO ĆEMO KORISTITI ODMORE! Ovo je preporuka ministarstva, Đorđević objasnio\nDA LI JE REALNO? 400.000 GASTARBAJTERA VEĆ SE VRATILO U SRBIJU, zna se kako će se to odraziti NA NAŠU EKONOMIJU\nPosaoMinistarstvo za rad, zapošlјavanje, boračka i socijalna pitanjaZoran ĐorđevićZaposleniNovacInspekcija rada


Auto-put „Miloš Veliki“ pušten u saobraćaj | DRINA.INFO - Informativni portal zapadne Srbije i Podrinja\n18/08/2019 Auto-put „Miloš Veliki“ pušten u saobraćaj2019-08-19T11:50:10+00:00 Slajder, Vesti, Društvo, Region No Comment\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović prisustvovala je večeras, zajedno sa predsednikom Republike Aleksandrom Vučićem, otvaranju auto-puta „Miloš Veliki“ na deonici od Obrenovca do Ljiga.\nVučić je nakon dolaska na naplatnu rampu Obrenovac na auto-putu „Miloš Veliki“, gde mu je simbolično uručena naplatna kartica sa brojem 001, poručio da je novi auto-put na ponos cele Srbije i da sve što se gradi ima za cilj spajanje srpskog naroda.\nOn je izrazio zadovoljstvo zbog toga što su na otvaranje auto-puta „Miloš Veliki“ doputovali srpski član Predsedništva BiH Milorad Dodik i predstavnik srpskog naroda u Crnoj Gori Andrija Mandić.\nIzvor:Vlada Srbije Foto: Nije navedeno u izvoru\nOvo što radimo radimo da bismo se spojili sa braćom u Crnoj Gori. Veoma je važno ovo što smo radili i to je za ponos cele zemlje, ponovio je predsednik i napomenuo da će u naredna četiri meseca postojati „čep“ na Ostružnici i u Bariču, ali da će se, nakon 18. decembra, pre Svetog Nikole, otvoriti put do Surčina.\nOn je rekao da je video petlju koja se gradi i da ćemo na tom putu imati i jedan najlepši i najmonumentalniji most preko Save i Kolubare, i objasnio da će to suštinski biti auto-put Beograd–Čačak.\nPredsednik Srbije je najavio i izgradnju Šumadijskog auto-puta, koji će nositi ime „Vožd Karađorđe“ i povezati severnu i centralnu Šumadiju.\nVučić je ponovio da je ponosan na to što novi auto-put nosi naziv po Milošu Obrenoviću, koji je, kako je istakao, uradio mnogo za našu zemlju – ostavio slobodnu Srbiju, prvi Ustav, škole, muzeje.\nOn je podsetio na to da je Miloš Obrenović nakon propasti Prvog srpskog ustanka ostao uz svoj narod, podigao Drugi srpski ustanak, doneo prvi Ustav – Sretenjski ustav, a osim toga, iako nepismen, ostavio je škole, muzeje i slično.\nGovoreći o novom auto-putu, predsednik je rekao da je zadovoljan i zahvalan ljudima koji su radili na tome da taj put doživi finalizaciju – Ministarstvu građevinarstva, saobraćaja i infrastrukture, Ministarstvu finansija, kao i celoj Vladi Srbije na čelu sa premijerkom Anom Brnabić.\nOn je istakao da je izgradnja puteva tek početak i najavio da će 15. oktobra biti otvoren istočni krak Koridora 10, od Niša do Dimitrovgrada, odnosno do Gradine.\nTo je veliki deo, važan za istok Srbije i tranzit, za privlačenje Turaka, Bugara i svih ostalih iz sveta da idu tim putem. Borimo se sa Rumunima i Bugarima za turiste i putnike, ukazao je Vučić.\nPredsednik Srbije i potpredsednica Vlade su pre puštanja u saobraćajdeonice od Obrenovca do Ljiga razgovarali sa predstavnicima kompanija koje su gradile ovu deonicu i radnicima na terenu, kao i sa lovcima i ribolovcima iz Fazanerije Ub.\nDeonica auto-puta „Miloš Veliki“ od Obrenovca do Ljiga od izuzetne je važnosti jer će rasteretiti saobraćaj na Ibarskoj magistrali i značajno približiti zapadnu Srbiju i Beograd.\nPuštanjem u saobraćaj ove deonice, koja vodi do Čačka, očekuje se veliko rasterećenje saobraćaja na Ibarskoj magistrali, čime bi se i na tom državnom putu značajno poboljšala bezbednost učesnika u saobraćaju.\nNovi auto-put od Obrenovca do Ljiga dužine je 62,7 kilometara, a čine ga deonice: Obrenovac–Ub dužine 26,23 kilometra, Ub–Lajkovac dužine 12,5 kilometara, gde se zbog lošeg kvaliteta prilikom izgradnje deo u ukupnoj dužini od 2,5 kilometra morao sanirati, i Lajkovac–Ljig dužine 23,98 kilometara.\nSa deonicom Ljig–Preljina u saobraćajnoj funkciji biće 103,06 kilometara auto-puta E-763 Beograd–Južni Jadran.\n« NP TARA: Oglas o slobodnoj pogodbi za prodaju motornih vozila\nBAJINA BAŠTA: Prikupljanje školskog pribora za decu sa Kosova i Metohije »


Odata pocast radniku BG elektrana nastradalom u bombardovanj\nTanjug 4. aprila 2022. 15:41\nBEOGRAD – Prestavnici JKP „Beogradske elektrane“ danas su odali počast nastradalom kolegi Slobodanu Tršiću i obeležili 23 godine od njegove pogibije za vreme NATO agresije nad SR Jugoslavijom i bombardovanja toplane „Novi Beograd“, saopštili su iz ovog JK preduzeća.\nTom prilikom članovi porodice Trišić, menadžment „Beogradskih elektrana“, kolege, predstavnici Sindikalne organizacije „Beogradskih elektrana“, predstavnici UBNOR-a i bivši direktori preduzeća položili su vence na spomen obeležje Slobodanu Trišiću.\nKolega poginulog Trišića Goran Škrbić rekao je da je smrt njegoog prijatelja, i svih drugih nevinih žrtava bombardovanja naše zemlje, posebno boli „zato što je to rezultat svesnog čina moćnika kojima ljudske žrtve i razaranja nisu bili prepreka za ostvarivanje ciljeva“.\nPrema njegovim rečima, tog 4. aprila 1999. godine oduzet je jedan nevin život čoveka koji je kao i mnogo puta do tada marljivo, savesno i pošteno završavao još jedno noćno dežurstvo, brinući o bezbednosti ove toplane.\nŠkrbić je naveo da ni posle 23 godine nema odgovora zašto se to desilo i zašto su meta bombardovanja bili civilni objekti i civili.\n„Svaki naš napredak teško bi bio moguć ako se ne bismo sećali naše istorije i prelomnih događaja koji su određivali naš dalji put. Iz ovakvih tragičnih događaja moramo da izvučemo važne pouke, kao pojedinci, kao radnici ovog preduzeća i kao građani ove zemlje i da nikada više ne dozvolimo da nam se slične tragedije dogode. To je naša obaveza prema onima koji su izgubili svoje živote „, zaključio je Škrbić.\nOn je podsetio da ljudskost i toplina Slobodana Trišića nikada neće nestati iz sećanja kolega iz „Beogradskih elektrana“.


TotalCar.rs » BMW M2 debituje u oktobru\n0 komentara 5150 pregleda\nBMW M2 kupe će imati svetsku premijeru u oktobru. Ovaj visokoperformansni model najverovatnije će biti prikazan i na Salonu automobila u Los Anđelesu u novembru ili u Detroitu početkom sledeće godine.\nTeaser kampanja će započeti u narednim nedeljama, a na na tržištu će se naći u aprilu ili martu 2016. godine. BMW M2 će biti dostupan u četiri boje – Long Beach plavoj, Alpine beloj, Mineral sivoj i Sapphire crnoj, dok će prva predstavljena verzija biti u osnovnoj boji ovog automobila.\nOno što je za sada poznato o ovom sportskom kupeu je to da će ga pokrerati 3.0-litarski biturbo motor sa oko 370 KS i 465 Nm obrtnog momenta. Od 0 do 100 km/h ubrzavaće sa manje od četiri i po sekunde, uz maksimalnu brzinu elektronski ograničenu na 250 km/h.\nPočetna cena još uvek nije poznata, a navodno će iznositi oko 54.000 evra.\n„Audi A6“ za 6.900 evra


Pad kineskih nefinansijskih direktnih ulaganja u inostranstvu | Gde Investirati\nKineska nefinansijska direktna ulaganja u inostranstvu (ODI) pala su za 30,1 odsto u martu na godišnjem nivou, nakon što su vlasti pritegle odliv kapitala iz zemlje.\nNa taj način su podržali kurs juana i sačuvale državne devizne rezerve.\nNefinansijske strane dirtektne investicije Kine iznosile su 7,11 milijardi dolara prošlog meseca, saopštilo je danas Ministarstvo trgovine, izveštava agencija Reuters.\nU prva tri meseca ove godine, nefinansijske ODI su pale za 48,8 procenata, na 20,54 milijarde dolara u odnosu na isti period 2016. godine.\nOva ulaganja obuhvatila su i kinesko finansiranje infrastrukturne inicijative “Jedan pojas jedan put”, za koju je u prvom kvartalu utrošeno 2,95 milijardi dolara, odnosno 14,4 odsto od ukupne sume, navelo je ministarstvo.\nNefinansijske ODI pale su u januaru i februaru za 52,8 posto međugodišnje, pri čemu su iznosi u sektorima nekretnina i zabave potonuli za više od 80 procenata.\nBiznismeni kažu da su mnoga kineska preduzeća onemogućena da sklapaju poslove, jer ne mogu da obezbede zvaničnu dozvolu za transfer juana u devize.\nSpajanja i kineska preuzimanja azijskih kompanija pala su za 39 posto u prvom tromesečju ove godine na 176 milijardi dolara, na najniži nivo u gotovo tri godine, što ukazuje na naglo povlačenje kineskih preduzeća iz poslova u inostranstvu, pokazuju podaci agencije Reuters.\nS druge strane, strana direktna ulaganja u Kinu porasla su u prvom kvartalu 2017. za jedan procenat, na 226,51 milijardi juana (32,91 milijarde dolara) u odnosu na godinu ranije, prema podacima objavljenim prošle nedelje.\nPrevious Plate mogu da se isplaćuju i na ruke\nNext Zbog jeftinije radne snage tekstilni giganti sele pogone u Etiopiju, Kambodžu i Mjanmar\nRecesija u Rusiji: Indeks poverenja potrošača na najnižem nivou u poslednjih 10 godina\nPoverenje potrošača u Rusiji je u prvom kvartalu ove godine palo na 63 poena, što je naniži nivo od početka merenja ovih podataka u 2005. godini, prema podacima međunarodne istraživačke\nNovi rast potrošačkih cena u Japanu\nPotrošačke cene u Japanu su ponovo porasle u julu i uglavnom zbog povećanja troškova energije, ali su i dalje ispod cilja centralne banke.


Protekao prvi dan seminara sudaca Prve lige FBiH\nZavršen je prvi dan seminara sudaca Prve lige Federacije BiH, koji se održava u Čitluku.\nNakon dobrodošlice na seminar od strane predsjednika Mate Jozića, dopredsnika Irfana Durića i generalnog sekretara NS FBiH Eldina Bakovića, suci su sa sudačkim organom NS FBiH i Komitetom za suce i suđenje NS/FS BiH izvršili analizu suđenja u jesenjem dijelu prvenstva Prve lige FBiH, sa pregledom video zapisa sa utakmica Prve lige FBiH.\nTakođer, ispred NS/FS BiH suci su saslušali predavanje na temu "Antikorupcione mjere i Kodeks ponašanja", te zajedno sa Komitetom za suce i suđenje NS/FS BiH analizirali suđenje BH Telecom Premijer lige BiH.\nTakođer, predsjednik, dopredsjednik i generalni sekretar, zajedno sa komesarom omladinske lige NS FBiH održali su sastanak sa klubovima Omladinske lige NS FBiH- grupa "Jug".\nSeminar za suce Prve lige FBiH nastavlja se sutra(25.02.2013.), kada će suci imati fitness test pod stručnim vodstvom Fakulteta za sport, a nakon toga predavanje na temu "Uputstvo o suđenju u Prvoj ligi FBiH u prljetnom dijelu takmičarske 2012/2013".


Beta 20. februara 2018. 17:15\nTurske trupe su počele granatiranje ulazne tačke u kurdsku enklavu Afrin, na severu Sirije, ubrzo pošto je veći broj provladinih boraca ušao u to područje, prenela je sirijska državna televizija.\nNekoliko minuta ranije, oko 20 vozila s teškim mitraljezima je ušlo u enklavu u skladu s dogovorom vlade u Damasku i kurdskih Jedinica za zaštitu naroda (YPG). Ljudi u njima su mahali sirijskim zastavama i uzvikivali provladine slogane.\nPortparol YPG je potvrdio da su vladine snage počele da ulaze u Afrin da bi zauzeli položaje na granici sa Turskom i pomogli u odbrani od turske ofanzive.\nPrema njegovimr rečima, YPG su pozvale vladu da učestvuje u odbrani Afrina od turske „nepravedne invazije“.\nTurski mediji su nešto ranije javili da su turske trupe i njihovi saveznici iz sirijske opozicije povezali neke teritorije u Afrinu s gradom Azazom, koji je trenutno pod turskom kontrolom. Agencija Anadolija je prenela da je turska vojska danas zauzela devet sela, a predsednik Redžep Tajip Erdogan je nešto ranije najavio skori početak opsade grada Afrina.


Pripadnik bezbedosnih snaga na ulici tokom 24-časovnog policijskog časa uvedenog zbog korona virusa, 6. maj 2020.\nRatom razoreni Jemen, koji je i pre pandemije COVID-19 bio zahvaćen najgorom humanitarnom krizom na svetu, suočava se s brzim i nekontrolisanim širenjem korona virusa bez dovoljno zaštitne opreme, medicinskih stručnjaka i sredstava, dok sukobljene strane u građanskom ratu prijavljuju znatno manji broj obolelih i umrlih od realnog, pišu svetski mediji.\nHumanitarne organizacije uputile su urgentan poziv za finansiranje kako bi se pomogao njihov rad u Jemenu, pošto su već primorane da zbog manjka sredstava obustave deo svojih operacija, navodi Asošiejtid pres (Associated Press), ukazujući da je oko 75 odsto programa Ujedinjenih nacija (UN) u Jemenu moralo da bude ugašeno ili da smanji nivo operacije.\nSmanjenje sredstava je posledica nekoliko činilaca, mada je jedan od glavnih razloga, kako navodi AP, opstrukcija Huti pobunjenika koji kontrolišu prestonicu Sanu i druge teritorije. SAD, koje su jedan od najvećih donatora, smanjile su pomoć Jemenu ranije ove godine, navodeći mešanja pobunjenika.\nDok izveštaji ukazuju da se korona virus širi alarmantnom brzinom u Jemenu, među smanjenim programima je finansijska podrška hiljadama zdravstvenih radnika koji nisu dobili plate od vlade skoro tri godine, ukazuje AP. Predstavnici UN kažu da su humanitarne agencije prestale da plaćaju zdravstvene radnike nedelju dana pre nego što je zabeleže prvi slučaj korona virusa u Jemenu.\nMada tek treba videti da li će Huti dozvoliti kontrolu nad dobijenim sredstvima ili omogućiti rad agencijama UN, za utorak, 2. jun, zakazana je međunarodna donatorska konferencija UN na kojoj se traži 2,41 milijarde dolara za pokrivanje osnovnih aktivnosti od juna do decembra. UN su 2019. u međunarodnim donacijama dobile oko 3,6 milijarde dolara, dok je cilj bio 4,2 milijarde dolara. Za planove za 2020. dosad su dobile tek 15 odsto od neophodnih 3,5 milijardi dolara.\nNa konferenciji će prvi put jedan od organizatora biti Saudijska Arabija, koja ima značajnu ulogu u jemenskom građanskom ratu od kada je pokrenula kampanju bombardovanje 2015. s ciljem da se potisnu Huti koji su uz podršku Irana zauzeli severni deo zemlje. Međutim, ukazuje AP, kritičari dovode u pitanje istaknutu ulogu Saudijaca u prikupljanju humanitarne podrške dok nastavljaju da, kao i Huti, vode rat koji je izazvao najgoru humanitarnu krizu na svetu.\nJemen je u razornom ratu otkada su 2014. Huti pobunjenici izašli iz svoje enklave na severu i zauzeli Sanu, primoravajući na beg međunarodno priznatog predsednika. U proleće 2015. koalicija zalivskih zemlja predvođena Saudijskom Arabijom i uz podršku SAD, počela je destruktivnu vazdušnu kampanju protiv Hutija, dok je uvela kopneni, morski i vazdušni embargo, ističe AP.\nU bombardovanju i kopnenim borbama je ubijeno više od 100.000 ljudi, zatvoreno ili uništeno oko polovina zdravstvenih centara, dok je četiri miliona ljudi primorano da napusti svoje kuće, a epidemija kolere i velika neuhranjenost među decom doveli su do smrti hiljada.\nAgencija UN za izbeglice saopštila je prošle nedelje da je njen rad blizu tačke pucanja dok se korona virus širi zemljom koja već ima jedan od najlošijih nivoa imuniteta na zaraze u svetu, navodi Rojters (Reuters).\nOko 80 odsto od 30 miliona stanovnika Jemena zavisi od humanitarne pomoći, čime je tu zemlju i pre korona virusa pogodila najveća humanitarna kriza na svetu.\nUN su prošlog meseca saopštile da je njen zdravstveni sistem u Jemenu "praktično kolapsirao" dok se korona virus širi zemljom, dok je, ukazuje Rojters, portparol UNHCR-a prošle nedelje rekao da se programi te agencije približavaju tački pucanja ako brzo ne dobije sredstva, pošto će morati da budu obustavljeni mnogi programi, posebno novčana pomoć interno raseljenim.\nUNHCR obezbeđuje novčanu pomoć za oko milion interno raseljenih koji se oslanjanu na taj novac za hranu, lekove i stanovanje, rekao je portparol agencije UN za izbeglice i dodao da je već primećeno kako sve više porodica pribegava prosjačenju, dečjem radu i venčavanu dece.\nProtiv korone virusa bez opreme, stručnjaka i vlasti\nKorona virus je izgleda teško pogodio Jemen koji posrće pod petogodišnjim ratom s rivalskim centrima moći, zdravstvenim sistemom u ruinama, raširenom glađu i izbijanjem kolere i drugih zaraznih bolesti, piše Njujork tajms (The New York Times) i ističe da se zemlja suočava s pandemijom bez opreme, ekspertize i vlasti.\nNa severu Jemena se više ljudi razboljeva i umire posle pojave probleme s disanjem, ukazuje list. Ipak, Huti koji kontrolišu tu oblasti, priznaju tek nekoliko smrtnih slučajeva korona virusa. Na jugu Jemena, gde su se dve grupe koje su se zajedno borile protiv Hutija okrenula jedne protiv druge, stopa smrtnosti je tri puta veća nego prošle godine.\nNegiranje širenje korona virusa na severu pod kontrolom Hutija i nepostojanje jasne vlasti na podeljenom jugu, kao i presušivanje međunarodne pomoći sputalo je svaku nadu za ograničenje širenja virusa, ostavljajući zdravstvene radnike i bolnice bez opreme da se bore s COVID-19, dok je javnost zbunjena i sumnjičava prema naporima u borbi protiv bolesti.\nMada je teško izmeriti pravi obim zareze u Jemenu, brojke, tamo gde su poznate, ukazuju na groznu situaciju, piše list. Prošle nedelje testovi su potvrdili više od 500 zaraženih samo u Sani pod kontrolom Hutija, rekao je jedan lekar. Među 80 umrlih je i bivši predsednik univerziteta u Sani. Ipak Huti priznaju samo četiri slučaja na svojoj teritoriji. Ministarstvo zdravlja u Sani navelo je da su odluke drugih zemalja da objave prave podatke stvorile strah koji je smrtonosniji od same bolesti i optužilo Svetsko zdravstvenu organizaciju i međunarodne humanitarne grupe da su "lenje" i da nisu uspele da izađu na kraj s pandemijom.\nKorona virus se širi i s druge strane fronta, gde je takođe prijavljen sumnjivo mali brojevi zaraženih i umrlih. Ipak, tamo glavni problem nije negiranje, već krah vlade i zdravstvenog sistema, ističe Njujork tajms. U Adenu, koji je bio privremeno sedište međunarodno priznate vlade dok ga separatistička grupa nije zauzela prošlog meseca, podaci o sahranama pokazuju da je 950 ljudi umrlo u prvih 17 dana maja, što je preko tri puta više od broja umrlih u celom maju 2019. Rast broja umrlih, kako navodi list, sugeriše da zvanični podaci znatno potcenjuju broj umrlih od COVID-19.\nDok Jemen zvanično ima jedan od najmanjih brojeva obolelih od COVID-19 na Bliskom istoku, korona virus se u stvarnosti širi neopaženo i nekontrolisano, piše časopis Tajm (Time) i ističe da je prema zvaničnim podacima, do 1. juna bilo oko 320 zaraženih i 80 umrlih od COVID-19. U susednom Omanu sa šest puta manje stanovnika, vlasti su potvrdile preko 11.000 zaraženih.\nJemen ima toliko malo prijavljenih slučajeva usled skoro nepostojećeg testiranja – vlasti su sprovele manje od 1.000 testova ili 31 na milion stanovnika.\nLekari bez granice (MSF) koji vode jedinu specijalizovanu COVID-19 ustanovu na jugu Jemena kažu da je osoblje u bolnici pod stalnim stresom i nedovoljno obučeno, a da su lekari primorani da odrede kriterijume za prijem u bolnicu na osnovu starosti i šanse pacijenta za preživljavanje. Ipak, predstavnici Lekara bez granice kažu da, pored strašnih uslova u bolnici, veruju da vide "samo vrh ledenog brega".\nLekari kažu da je procenat umrlih od te bolesti u bolnici preko 40 odsto, ukazuje američki časopis. Uznemirujuća stopa smrtnosti je delimice posledica dolaska pacijenata u odmakloj fazi bolesti, ali je upadljivo što je većina umrlih imala između 40 i 60 godina, značajno manje nego u evropskim bolnicama. Iako je moguće da je usled rata stanovništvo u Jemenu ranjivije na COVID-19, lekari sumnjaju da visoka stopa smrtnosti znači da mnogi, posebno stariji, umiru u kućama bez traženja lečenja.\nAli, nisu samo zaraženi pogođeni pandemijom, pošto je širenje bolesti doprinelo rastu cena osnovnih namirnica i padu doznaka od radnika u inostranstvu, što je jedan od najvažnijih izvora prihoda u zemlji. To je, ističe Tajm, pretnja po život u zemlji u kojoj je pre pandemije samo 15 odsto dece unosilo minimalnu količinu hrane za preživljavanje, rast i razvoj. Lekari strahuju da COVID-19 može omesti borbu s drugim zdravstvenim krizama. Nedavne poplave su dovele do malarije, denge i drugih bolesti. Iako ove godine nije bilo veće zaraze kolerom, kao prošle, ona ostaje rizik u zemlji gde više od 80 odsto stanovništva nema pristup čistoj vodi za piće.


RTCG - Radio Televizija Crne Gore - Nacionalni javni servis :: Društvo :: Zbog telefona za dan sankcionisana 223 vozača / print=true\nAKCIJA SAOBRAĆAJNE POLICIJE 20. 02. 2020. 16:44 >> 16:48 0\nZbog telefona za dan sankcionisana 223 vozača\nSaobraćajna policija je juče sprovela akciju "Mobilni telefon" i sankcionisala 223 vozača koji su koristili telefon dok su upravljali vozilom.\n"Analizirajući počinjene prekršaje kao i uzroke saobraćajnih nezgoda, službenici saobraćajne policije su utvrdili da je značajan broj ovih nezgoda u prethodnom periodu prouzrokovan od strane vozača koji su tokom upravljanja vozilom koristili mobilni telefon", kazali su iz Uprave policije.\nPodsjećaju da je Izmjenama zakona o bezbjednosti saobraćaja na putevima, koje su stupile na snagu prije nekoliko dana propisano da vozač tokom vožnje telefonski uređaj može koristiti uz pomoć opreme koja omogućava njihovu upotrebu bez korišćenja ruku – “handsfree”.\n"Još jednom apelujemo na vozače da tokom vožnje ne koriste mobilni telefon ili da to čine na bezbjedan, propisan i zakonom dozvoljen način, upotrebom “handsfree” opreme. Svakim drugim postupkom i neodgovornim ponašanjem ugrožavaju svoj život, kao i živote ostalih učesnika u saobraćaju", navodi se u saopštenju.\nPolicijski službenici će, kako je saopšteno, nastaviti sa pojačanim kontrolama učesnika u saobraćaju čineći sve iz svoje nadležnosti kako bi doprinijeli smanjenju broja saobraćajnih nezgoda sa najtežim posljedicama, sa posebnim akcentom na kontrolu vozača koji tokom vožnje koriste mobilni telefon.\nZbog brze vožnje kažnjen 431 vozač


Dmitry Medvedev i Vojislav Koštunica\nTime su otklonjene dileme da li će nastaviti tvrdu liniju svog mentora Vladimira Putina ili ublažiti spoljnopolitički kurs, piše svetska štampa.\n"Njujork tajms" (New York Times) piše da je Medvedev ponovio Putinov stav o Kosovu i stavio jasno do znanja da je to i njegova pozicija. Prethodne izjave Medvedeva su pokrenule pitanja da li će ublažiti neke čvrste stavove Rusije. Međutim, njegove izjave u ponedeljak u Beogradu, kao, na primer, okrivljavanje zapada za nerede koji su usledili posle proglašenja nezavisnosti Kosova kao i buduće posledice, poklapaju se s njegovim primarnim sponzorom - Putinom", ocenio je njujorški dnevnik.\nLondonski dnevnik "Fajnenšel tajms" (Financial Times - FT) ocenjuje da izgleda da Medvedev, potencijalni naslednik predsednika Vladimira Putina, izgleda da nastavlja da izaziva nadmoć Zapada u etnički podeljenoj jugoistočnoj Evropi, dodajući da ruska solidarnost s Beogradom i nadgledanje Evropske unije na Kosovu "može da bude znak za početak konflikta" u severnom delu Kosova, kao i duž administrativne linije Kosova i Srbije.\n"Fajnenšel tajms" prenosi reči jednog od članova ruske delegacije u Beogradu šefa diplomatije Sergeja Lavrova, koji je kritikovao obećanja zvaničnika Evropske unije da će podržati granice suverenog Kosova. Lavrov je upozorio Zapad da ne koristi silu protiv Srba na severu Kosova, koji odbacuju vladu u Prištini i dodao da bi mere vojnika NATO-a da zatvore administrativnu liniju na severu Kosova mogle da uvedu Evropu u "veliki i još neotkriveni stepen tenzija".\nAmerička agenicija za strateška istraživanja "Stratfor" ocenjuje da premijer Vojislav Koštunica izjavom da će Srbija "učiniti sve da svoju jurisdikciju i prerogative ostvari na Kosovu u odnosu na sve lojalne građane, Srbe i nealbance" – zapravo šalje poruku Evropskoj Uniji i NATO-u da je podela Kosova neizbežna nakon što su vlasti u Prištini proglasile nezavisnost. Stratfor piše da bez obzira što se SAD i EU protive bilo kakvoj promeni granica Kosova, mogli bi u stvari da prihvate opciju da severni deo Kosova pripadne Srbiji, s obzirom da protesti u ovoj regiji ukazuju da bi njegovo zadržavanje u sastavu Kosova bilo skopčano sa velikim bezbednosnim rizicima. Stratfor međutim upozorava da bi podela Kosova mogla da bude samo početak prekrajanja granica na Balkanu.\nSukobi Istoka i Zapada oko nezavisnosti Kosova itekako podrivaju poziciju reformskih snaga u Srbiji u nastojanju da je približe EU i istovremeno jača pozicija konzervativaca koji teže posebnom putu uz pomoć Moskve, piše Vol Strit Džornal (Wall Street Journal). Ovaj list navodi izjavu potpredsednika Vlade Srbije Božidara Đelića iz Demokratske stranke da je priznavanje Kosova od strane većine zemalja EU udarac demokratskim snagama u Srbiji. On smatra da bi se održala ideja o njenim evropskim integracijama, Brisel ne bi trebalo da povezuje članstvo Srbije u EU sa njenim priznavanjem nezavisnosti Kosova, zatim bi trebalo dozvoliti da Beograd konsoliduje svoje institucije u srpskim enklavama i odustane od učvršćivanja granice Srbije i Kosova, prenosi "Vol Strit Džornal".


region oktobar 2021 | MedicalCG Magazin o zdravlju i medicini\nNaslovna Hronika - Region region oktobar 2021\nregion oktobar 2021\n28. septembar – Kovid potvrde obaveza i za pacijente – Hrvatska\nHrvatski nacionalni štab civilne zaštite donio je odluke o uvođenju obaveznih Kovid-potvrda u zdravstvenoj i socijalnoj zaštiti. Kovid-potvrda ili obavezno testiranje za one koji nijesu vakcinisani ili nijesu preživjeli virus biće uvedeni od 4.oktobra. Jedna odluka odnosi se na uvođenje...\n25. septembar – Tužilaštvu podnijeli prijave protiv vodećih ljudi iz zdravstva R. Srpske – BiH\nGradonačelnik Banjaluke Draško Stanivuković iznio je teške optužbe na račun UKC Republike Srpske tvrdeći da za liječenje pacijenata koriste tehničko-industrijski, a ne medicinski kiseonik. Stanivuković je zbog toga nadležnom tužilaštvu podnio krivične prijave protiv generalnog direktora UKC RS Vlada Đajića,...\n24. septembar – Od tuberkuloze za tri godine oboljelo 386 ljudi u Srpskoj – BiH\nOsoba sa neliječenom tuberkulozom može da zarazi 10-15 ljudi godišnje, kašljući u njihovoj blizini, a rizik za razbolijevanje mnogo je veći kod ljudi sa oslabljenim imunim sistemom. U Srpskoj je, u periodu 2018-2020, oboljelo 386 osoba, podaci su Instituta za...\n23. septembar – Medicinske sestare i tehničara protestovali zbog kovid potvrda – Hrvatska\nNekoliko desetina članova Sindikata medicinskih sestara i tehničara protestovalo je u centru Zagreba zbog, kako su naveli, ucjena i prijetnji zbog nevakcinisanja. Oni su upozorili i na probleme poput neadekvatno plaćenog prekovremenog rada i rada praznicima, sistematizacije radnih mjestra,...\n23. septembar – Slovenija donira BiH 100.620 doza vakcine Pfizer\nVlada Slovenije donijela je odluku da Bosni i Hercegovini donira 100.620 doza vakcine protiv korona virusa proizvođača Pfizer/BioNTech. Slovenska vlada je odlučila da donira vakcine na osnovu zahtjeva iz BiH, u svrhu humanitarne pomoći u borbi protiv pandemije COVID-19, saopštilo...


Uklanjanje kantona kao karcinoma u parlamentarnoj je proceduri - Narodna stranka Radom za boljitak -\nBy On 13 Marta 2014 In header, vijesti\nUklanjanje kantona kao karcinoma u parlamentarnoj je proceduri\nDanas je u Sarajevu Klub zastupnika Narodne stranke Radom za boljitak u Zastupničkom domu Parlamenta FBiH podnio Amandman na Ustav Federacije Bosne i Hercegovine, kao Boljitkov prijedlog za rješenje katastrofalne ekonomske i socijalne situacije u FBiH.\n”Boljitak u toku dvanaest godina postojanja uvijek je nudio rješenja koja podrazumijevaju ekonomski i socijalni oporavak ove zemlje. Naš današnji predloženi Nacrt Amandmana samo je nastavak Boljitkove borbe koja se provodi već više od godinu dana s ciljem ukidanja kantona u Federaciji. Mi u Boljitku ne želimo ikakve kozmetičke, već želimo radikalne promjene za naše građane. Prijedlog Boljitkovog Ustava za boljitak građana Bosne i Hercegovine i peticija za ukidanje kantona koja se provodi u svim dijelovima FBiH Boljitkovo su rješenje koje nudi godišnje uštede do 500 miliona KM za otvaranje novih radnih mjesta u realnom sektoru.\nSukladno održanoj tematskoj sjednici od prošle godine na kojoj je donesena jednoglasna odluka da se ide s izmjenama Ustava FBiH, Boljitak je s timom eksperata napravio prijedlog za izmjenu Ustava za boljitak građana FBiH koji podrazumijeva ukidanje pozicija za 10 premijera, 95 ministara, 295 poslanika i 58 delegata. Ustavom za boljitak građana FBiH jasno se rješavaju dvije jako bitne stvari za zastoj BiH na njenom putu ka EU, a to je ravnopravnost konstitutivnih naroda, čime bi se rješio i slučaj ”Sejdić-Finci”, i napravili bi učinkovitiju i jeftiniju javnu upravu”, izjavio je danas u Sarajevu predsjednik Boljitkovog Kluba zastupnika u ZD Parlamenta FBiH, Vlado Ivanković Đera, te dodao: ”Mi smatramo da se sve promjene oko Ustava FBiH trebaju dešavati u Parlamentu i zato smo ovaj prijedlog i iznijeli danas ovdje. Našim prijedlogom Ustava FBiH predviđa se ukidanje u potpunosti svih deset kantona, funkcije predsjednika i potpredsjednika Federacije, ukidanje Dom naroda, uspostava jednog zakonodavnog tijela i jedne vlade.\nIzmjene predviđaju jednodomni parlament ili Sabor u kojem bi imali postojeći broj direktno izabranih zastupnika. Ovakvim Ustavom bi postojali klubovi zastupnika i klubovi naroda i odluke bi se donosile većinom unutar doma, uključujući većinu u svakom od klubova”, naglasio je Ivanković.\nPrevious: Veća izlaznost na izborima znači više demokracije u BiH\nNext: Katastrofalna trenutna ekonomska i socijalna situacija i dešavanja na političkoj sceni u Bosni i Hercegovini, zbog kojih su građani svakim danom sve više gladni i obespravljeni povod je sjednice Središnjeg odbora Narodne stranke Radom za boljitak koja će biti održana u subotu (15.03.2014. godine) na planini Vlašić u okviru Političke škole Mladih za boljitak.


Ministarstvo spoljnih poslova Crne Gore saopštilo je danas da se pridruživanjem izjavi od oko 100 država koju je objavio Stejt Department, Crna Gora nije obavezala da će privremeno prihvatiti stanovnike Avganistana koji su pomagali savezničkim snagama, pošto takva obaveza nije ni predviđena ovom izjavom.\n“Shodno navedenoj izjavi, Crna Gora je podržala inicijativu kojom se traži da se svima koji žele da napuste državu to i omogući, uključujući i potrebu da putevi, aerodromi i granični prelazi moraju ostati otvoreni. U izjavi se, između ostalog, navodi da narod Avganistana zaslužuje da živi dostojanstveno u sigurnom i bezbednom okruženju, te stoga smatramo da je potrebno da se osigura poštovanje osnovnih prava svima njima, a naročito ženama,” navodi se u saopštenju.\nMinistarstvo ističe da, kao država koja je bila deo NATO misija u Avganistanu (ISAF i Odlučna podrška), Crna Gora s posebnom pažnjom prati situaciju, podržava napore i pridružuje se apelima međunarodne zajednice da se osigura bezbedan izlazak iz države za savezničke i partnerske snage, kao i stanovnike Avganistana, koji to žele.\n“Crna Gora, u ovoj fazi, neće primati izbeglice kako je to proizvoljno navedeno u pojedinim medijima, stoga ističemo da bi o ovoj temi trebalo izveštavati sa posebnim senzibilitetom radi preciznosti u informisanju javnosti. Ministarstvo spoljnih poslova svakako ostaje na raspolaganju za sve dodatne informacije o ovom pitanju,” zaključuje se u saopštenju Ministarstva spoljnih poslova Crne Gore.


DODIK - Trebinje prepoznatljivo po proizvodnji vina, ribe i prehrambenoj industriji | Trebinje Live\nDODIK - Trebinje prepoznatljivo po proizvodnji vina, ribe i prehrambenoj industriji\nRepublika Srpska ima stabilnu ekonomiju sa rastom od tri odsto za devet mjeseci ove godine, a učinjeno je sve da budu zadržane plate u javnom sektoru na nivou koji je omogućio taj rast, rekao je danas u Trebinju predsjednik Republike Srpske Milorad Dodik.\nDodik je nakon sastanka sa privrednicima iz hercegovačke regije rekao da tradicionalno razgovara sa privrednicima iz različitih djelatnosti o tome kako da se poboljša privredni ambijent.\nOn je napomenuo da i privrednici moraju da budu više uključeni u donošenje javnih odluka koje sistematski regulišu privredu.\n"Trebinje, koje je prije 10–15 godina isključivo bilo motivisano i koncentrisano na to da svoju privrednu aktivnost bazira na elektrani koja je ovdje postojala, danas već ima nove trendove u proizvodnji kao što su vino, ribarstvo, prehrambena industrija koju je razvio Rodoljub Drašković, turizam", naglasio je Dodik.\nOn je istakao da je Trebinje uspjelo da izvrši disperziju privrednih struktura na dobrobit ovog mjesta, što traži uvezanost lokalnih struktura vlasti, republičkih, ali i kapaciteta "Elektroprivrede" koja treba sa stanovišta mogućnosti koje daje zakon, te kapacitete da koristiti za lokalni razvoj


Ostali sportovi - Streljaštvo: Aleksa Rakonjac srebrni na Ligi pionira Vojvodine\nProteklog vikenda je u Staroj Pazovi održano drugo kolo Lige pionira Vojvodine, na kojem je nastupilo šest takmičara Streljačke družine “Pančevo 1813” sa obe ekipe.\nAleksa Rakonjac je osvojio srebrnu medalju za drugo mesto u konkurenciji pionira sa 179 krugova, a za jedan krug manje od prvoplasiranog, Teodora Kondić je osvojila šesto mesto sa 170, i Iva Rakonjac osmo mesto sa 169 krugova.\nNastupili su i novi mladi takmičari sa solidnim rezultatima za početak, Petar Cvetković sa 123, Ognjen Bunčić sa 118 i Tamara Stanković sa 88 krugova. Ekipa pionirki je osvojila peto mesto i šest bodova, a ekipa pionira šesto mesto i pet bodova. Naredno kolo biće održano 25.novembra u Sremskoj Mitrovici.\nKup Srbije po A programu\nDejan Pešić je osvojio bronzanu medalju\nProteklog vikenda je u Smederevu održano drugo kolo Kupa Srbije po A programu na kojem je nastupilo sedam takmičara SD “Pančevo 1813” sa ekipom seniora vazdušnom puškom i ekipom seniora pištoljem.\nDejan Pešić je ponovo osvojio medalju, ali ovoga puta bronzanu, za treće mesto sa 623,1 krugom, u veoma jakoj konkurenciji seniora vazdušnom puškom, pokazao da je u jakoj formi na početku nove sezone. S obzirom da nije nastupio Gabriel Dautović zbog bolesti, ekipa seniora puškom se plasirala na peto mesto i osvojila novih šest bodova za finale Kupa, a ovoga puta nastupili su: Dalibor Pavlović sa 592,1 i mjađi junior Aleksa Rakonjac sa 586,7 krugova, koji sve bolje napreduje Nastupila je i junorka pištoljem Ema Puzić sa 495 krugova. Ekipa seniora pištoljem je osvojila osmo mesto i nova tri boda za finale Kupa, mada je više ekipa bile ujednačeno, pa su šesto mesto izgubili za samo četiri kruga.\nUjednačeni su bili i rezultati naših takmičara. Tako je Jovan Pavlica pogodio 538 krugova, Aleksandar Zubović 528 i Đorđe Jovčević 533 kruga, koji je u juniorskoj konkurenciji osvojio peto mesto i novih šest bodova za finale Kupa Srbije, koje će biti održano u februaru naredne godine, a nakon trećeg kola, 22.decembra u Beogradu.


Izbori2020 - Sputnjik Srbija\n22:56 22 Jun 2021\nUživo: Modrić i Perišić spasli Hrvate, Englezi i Česi uspavali Vembli\nBalkan će pamtiti 2020: Preokreti, rampa EU, potpisi u Vašingtonu, razorni zemljotresi, litije...\nProteklu godinu i region će, kao i ostatak sveta, pamtiti po pandemiji virusa korone i smrtonosnoj bolesti koju izaziva. Osim virusa, balkansku 2020. obeležila su i burna politička dešavanja, trag su ostavilii razorni zemljotresi.\nParadoks američkih izbora: Što je „uspavani Džo“ agilniji, manje su mu šanse\nAmeričke demokrate su zvaničnom nominacijom bivšeg potpredsednika Džozefa Bajdena za protivkandidata Donaldu Trampu, praktično označile početak finalnog dela trke za novog predsednika SAD. Pitanje je - koje će taktike izabrati republikanci i demokrate da obezbede pobedu?\nLider SPS-a Ivica Dačić izjavio je posle konsultacija sa predsednikom Aleksandrom Vučićem o formiranju vlade da nije bilo razgovora o imenima ministara ili resorima, a da je koalicija SPS-JS spremna za nastavak saradnje sa SNS-om, koja bi trebalo da se temelji na zajedničkim ciljevima.\nLista Srpske napredne stranke „Aleksandar Vučić - Za našu decu“ u opštini Žagubica ubedljivo je pobedila sa osvojenih više od osamdeset odsto glasova birača. Rekord je postavljen u selu Breznica u kome je procenat stoprocentan.\nPolitička penzija ili politički predah za Šešelja, Jovanovića i Čanka\nSrpska radikalna stranka, LDP Čedomira Jovanovića i Nenad Čanak neće biti više deo parlamenta Skupštine Srbije, jer nisu uspeli da pređu cenzus od tri odsto. Da li ove stranke imaju budućnost posle ovih izbora ili ih čeka „politička penzija“?\nGardisti Vojske Srbije glasali u Moskvi\nU ambasadi Srbije u Moskvi odmah po otvaranju tog biračkog mesta glasao je vojni ataše, pukovnik Budimir Gajić, a potom i gardisti Vojske Srbije.\nDoba ekstremnih spo(r)tova u Srbiji – streljani i naglavačke do birača\nIzborna kampanja u Srbiji, pored toga što je odložena usled epidemije koronavirusa i pored bojkota dela opozicionih partija, obeležena je nizom, u najmanju ruku, ekstravagantnih i „ekstremnih“ spotova i poteza političara.\nRIK: 21 lista, 50 odsto više posmatrača...\nPredsednik Republičke izborne komisije Vladimir Dimitrijević izjavio je danas da će na izborima u nedelju, 21. juna, učestvovati 21 izborna lista, što je najveći broj lista u odnosu na prethodna četiri ciklusa, a prijavljeno je i oko 50 odsto više posmatrača u odnosu na prethodne izbore.\nKo će morati da nosi maske i rukavice: Krizni štab o izborima u Srbiji\nKrizni štab za borbu protiv korone doneo je preporuke da maske i rukavice budu obavezne na izborima 21. juna, kako za glasače tako i članove izbornih komisija.\nPrva violina, fudbaler, glumac, preletač: Ko će obeležiti izbore u Srbiji – svi imaju svog džokera\nZa 250 poslaničkih mesta u Skupštini Srbije na predstojećim izborima bori se 3.410 kandidata sa 21 liste. Među njima ima dosta mladih lavova, ali i starih poslaničkih vukova i dobro poznatih lica, kao i preletača - bivših članova raznoraznih stranaka.\nPočelo štampanje glasačkih listića za izbore 21. juna\nGlasački listići za predstojeće parlamentarne izbore, 21. juna, počeli su da se štampaju u štampariji "Službenog glasnika" u Beogradu.\nPotvrđena i poslednja izborna lista: „Levijatan - Živim za Srbiju“\nRepublička izborna komisija (RIK) proglasila je sinoć listu „Pokret Levijatan – Živim za Srbiju“.\nKo je predao izborne liste\nRepubličkoj izbornoj komisiji (RIK) predate su 22 izborne liste, od kojih je 16 proglašeno.\n22:52 Hrvati izbegli debakl i ostali u životu na EP!


Iračka federalna policija u patroli\nVašington i Teheran imaju zajednički cilj da zaustave ekstremiste iz Sirije u Iraku. Međutim, stručnjaci smatraju da će Iran, a ne Sjedinjene Države, imati najveći uticaj na to kako će vlada u Bagdadu pristupiti unutrašnjim reformama i ratu u Siriji.\nAmerički vazdušni napadi na ekstremiste Islamske države pomogli su iračkim vojnicima da ponovo zauzmu najveću branu u zemlji. Međutim, da bi se ti borci proterali iz Iraka nazad u Siriju, biće potrebni znatno veći napori vlade u Bagdadu, kaže Stiv Hajderman, analitičar Američkog instituta za mir.\n„Sjedinjene Države su jasno stavile do znanja da problem Islamske države vide kao problem centralne vlade u Iraku, a ne problem koji SAD mogu da reše“.\nNa sastanku sa novim mandatarom za sastav iračke vlade Hajderom al-Abadijem, šef nemačke diplomatije Frank-Valter Štajnmajer je rekao da on mora da ujedini iračke sunite, šiite i Kurde protiv ekstremista.\n„U njega se polažu velike nada da će biti čovek koji može da ujedini različite regione i vere i sve ih ima zastupljene u svojoj vladi. To je neophodno, jer je to jedini način da se terorističkoj grupi Islamska država oduzme podrška brojnih nezadovoljnih građana“.\nLideri sunita, koji razmatraju da li da podrže novu vladu, kažu da se moraju sprovesti promene u bezbednosnim snagama, kojima dominiraju šiiti, pre no što se krene na sunitske ekstremiste.\nVođa plemena Dulaimi Ali Hatem Sulejman, kaže da Abadi ne može da počne mandat tako što će od sunita da traži da se bore protiv Islamske države.\n„Islamska država nije veliki problem za nas, ili glavno pitanje koje nas muči. Najpre mora da očisti svoje bezbednosne snage i obaveštajnu službu“.\nTo obuhvata i Iran, koji je pomogao prethodnoj vladi da stvori ovakvu situaciju i koji će nastaviti da utiče na mnogo toga što se dogadja u Iraku, kaže Stiv Hajderman.\n„Njima nije mnogo bitno koji šiit je premijer u Iraku. Iran će nastaviti da upravlja svojim uticajem u Iraku. A što se tiče šire regionalne politke, uključujući i iransku dosta tihu, ali postojanu podršku Asadovom režimu - ona će se nastaviti“.\nIran ne samo da podržava sirijske vladine snage, već koristi Siriju da naoružava ekstremiste Hezbolaha.\nProfesor na Američkom univerzitetu u Vašingtonu Gaj Ziv kaže da bi veća saradnja izmedju Vašingtona i Teherana to mogla da promeni.\n„Pošiljka za pošiljkom – mnoge od njih je presreo Izrael – idu iz Irana preko Sirije, Hezbolahu u Libanu. Mislim da je jedna od situacija koje pružaju nadu sa poboljšanim odnosima SAD i Irana možda mogućnost da se prekine ta osovina“.\nMeđutim, imati zajedničkog neprijatelja, odnosno Islamsku državu, neće premostiti fundamentalne razlike između Vašingtona i Teherana, kaže bivši američki ambasador Adam Ereli.\n„Ako pomislite na bilo koje pitanje - Hamas, Sirija, Irak nuklearno oružje, ljudska prava u okviru Irana – primteno je to postojano ponašanje i konstantna politika, koja se ne menja. To je politika koja je suštinski neprijateljska prema našim interesima i interesima naših saveznika“.\nHajderu al-Abadiju će biti potrebni i Iran i SAD da bi se efikasno borio protiv Islamske države i uverio iračke sunite i Kurde da podrže novu vladu u Bagdadu.


''Logično je pretpostaviti da Srbija neće biti izolovano ostrvo i da je pitanje sata kada će se prvi zaraženi novim sojem korona virusa, ostaje samo da se reorganizujemo i vidimo šta nam je činiti'', rekao je Janković za Tanjug.\n''Sve vakcine, uslovno rečeno moderne vakcine, koje su u opticaju u zapadnim zemljama ciljaju spajk protein kao osnovni deo virusa na kojem je nova mutacija'', rekao je Janković.\n''Što se tiče lakšeg širenja, verovatno je to moguće i treba biti obazriv, jer smo pokazali da stvari gledamo prilično lagodno. Ali, mislim da će upozoravajuća reakcija ostatka sveta možda i nas naterati da ovog puta budemo ozbiljniji'', kazao je Janković.\n''Nije isključeno da neke takve mutacije budu i slabije, koje će na kraju dovesti da virus ima samo endemski karakter, ali svaka dosadašnja mutacija je bila opasnija od predthodne'', rekao je on.\nUveren je da bi, da je više od 70 svetske populacije vakcinisano, postojala manja mogućnost za razvijanje ''mutanata''.\nKomentarišući pogoršanje epidemijske situacije u većini evropskih zemalja, Janković kaže da je Srbiju ''sačuvalo'' to što je, kako kaže, pre većine ostalih zemalja počela sa davanjem trećem, buster doze.\n''Trenutno je najveći problem u Nemačkoj i Austriji, gde je veliki broj onih koji nisu primili treću dozu jer su mislili da vakcine, kao što je Fajzer i Moderna, daju trajniji imunitet'', rekao je Janković.


Vučić: I Rusija i EU - Sputnjik Srbija\nVučić: I Rusija i EU\n14:50 29.06.2017 Preuzmite kraći link\nPredsednik Srbije Aleksandar Vučić danas je u razgovoru sa poslanicima Državne dume Sergejom Železnjakom i profesorkom Univerziteta „Lomonosov” iz Moskve Olgom Zinovjevom ukazao da je Srbija, kao nezavisna i vojno neutralna zemlja, za spoljnopolitički prioritet izabrala evrointegracije, ali da to ne sme i neće da poremeti dobre odnose sa Rusijom.\nOn je istakao da je za odnose Srbije i Rusije važno da na svim nivoima održavaju kontinuirani dijalog, koji doprinosi razvoju političkih odnosa na obostranu dobrobit.\nPredsednik Srbije je zahvalio na principijelnoj podršci Rusije kad je reč o Kosovu i Metohiji, posebno u međunarodnim organizacijama, saopštila je Služba za saradnju sa medijima predsednika.\nU razgovoru o bilateralnim odnosima dveju zemalja, kao i o različitim regionalnim i međunarodnim pitanjima, konstatovano je i to da su dobri politički odnosi osnova unapređenja ekonomske saradnje dveju zemalja, za šta postoje velike, a nedovoljno korišćene mogućnosti. Tokom razgovora o regionalnim i međunarodnim pitanjima istaknut je značaj odgovorne politike koju Srbija vodi na Zapadnom Balkanu radi održavanja mira i stabilnosti i podsticanja saradnje.\nPredsednik Srbije zahvalio je na tome što je Rusija na prošlonedeljnom svečanom prijemu povodom inauguracije imala delegaciju na visokom nivou, što svedoči o značaju koji ruski državni vrh pridaje odnosima sa zvaničnim Beogradom, navodi se u saopštenju.\nOlga Zinovjeva, Sergej Železnjak, Aleksandar Vučić, Srbija\n18:33 Ruski ambasadori pozvani u MIP Velike Britanije i Poljske